“Mana Bapak Budak Spiderman Ni…” Macam Ni Pun Cantik, Penampilan Pertama Neelofa Tamat Berpantang Raih Perhatian!

Selepas melahirkan bayinya, para peminat Neelofa tidak sabar menantikan perkembangan diri selebriti pujaan hati mereka ini.

Lebih-lebih lagi wajah anak sulung pasangan merpati sejoli ini. Biarpun sering memuatnaik video dan gambar anak sulungnya secara sipi-sipi tanpa menampakkan Wajah, namun itu sudah membuatkan peminatnya teruja.

Terbaru isteri kesayangan Pu riz ini berkongsi gambar dia berkunjung ke hospital untuk pemeriksaan rutin selepas melahirkan. Rupa-rupanya, usahawan terkenal ini sudah tamat menjalani proses berpantang.

“Selesai pantang Alhamdulillah, jumpa doctor kejap

* mana bapak budak spiderman ni, nanti mengikut Bilal balik pening lah ummi,” itu kapsyen yang dimuatnaik Neelofa.

Tampil simple bersama si kecil di dalam kendongan itu membuatkan warganet meninggalkan komen di status berkenaan.


Jaga 3 Waktu Ni Sebagai Privacy Suami Isteri Di Dalam Bilik. Sila Take Note!

Bilik tidur adalah ruang privacy bagi suami isteri. Anak-anak perlu diajar adab untuk meminta izin terlebih dahulu sebelum masuk ke bilik ibu ayah. Tidak boleh masuk sesuka hati apatah lagi ipar duai, saudara mara hatta orang tua kita sendiri.

Malah pakar perunding keluarga seperti Dr Fadzilah Kamsah pun berpesan, bahawa kamar tidur suami isteri adalah kawasan NO ENTRY. Hanya untuk suami isteri sahaja sebab di sanalah segala aktiviti sulit dilakukan bersama pasangan.

Selain itu hadam juga perkongsian daripada  puan Khalida Shaary untuk peringatan bersama.

BILIK TIDUR SUAMI ISTERI

Tahu tak? Bilik tidur suami isteri adalah tempat privacy yang siapa-siapa pon tak boleh masuk.

Dalam Islam, ada masa-masa yang kita dilarang sama sekali masuk ke dalam bilik Ibu Bapa @ bilik yang ada pasangan suami isteri
1) Sebelum Waktu Subuh
2) Tengah hari
3) Selepas Isyak

Anak-anak di larang masuk ke dalam bilik ibu bapa,

Ibu bapa di larang masuk ke dalam bilik anak-anak yang dah berkahwin,

Saudara di larang masuk ke dalam bilik saudara lain yang dah berkahwin,

Apatah lagi tetamu, dilarang masuk ke dalam bilik utama tuan rumah kecuali dengan izin.

Dalam bilik tidur ada privacy yang tak  boleh orang tengok, hatta ‘katil’ itu sendiri privacy utama pasangan suami isteri.

Kalau ada adik beradik kita yang suka terjah bilik kita dengan pasangan, tegurlah adik beradik kita, bukan tegur pasangan kita supaya terima keadaan tersebut.

Kalau ibu bapa kita suka masuk bilik kita dan pasangan, tegurlah ibu bapa kita dengan berhemah, bukan tegur pasangan supaya terima keadaan tersebut.

Ingat, sikap acuh tak acuh kita pada pasangan, besar kesan dia pada emosi dan kelakuan pasangan pada kita kelak.

Pasangan yang hormat pada pasangan, pasti akan di balas dengan hormat.

Buang perkataan ‘sporting’ untuk perkara yang memang bukan untuk ‘sporting’.


Sakit Kepala Bila Makan Ubat Tak Jalan Juga, Boleh Cuba Petua Lama Minum Air Rendaman Ni Nak Legakan Sakit!

Petua orang dulu-dulu kalau hendak dikira memang terlalu banyak dan ada yang masih amalkan hingga kini. Ini kerana bila mengamalkannya ada yang serasi dengan mereka. Antaranya melalui perkongsian daripada Emma Wan Noordin yang mengalami sakit kepala. Setelah beberapa kali makan ubat tetap juga terasa masih tidak sihat dan akhirnya rasa sakit tersebut dapat diredakan dengan minun air rendaman asam jawa.

“Dah seminggu sakit kepala teruk hari-hari kena makan panadol. Tu pun kadang tak hilang.
Call mak.. Dia cakap try minum air asam keping ni.”

“Rendam je sekeping dalam air suam biasa…tunggu 10 minit. Lepas minum separuh gelas tu… Terus hilang pening migrain. Macam magik je. Terkezut gigirl.. Ni tak yah makan ubat dah. Minum je air ni,’ tulisnya pada ruangan caption perkongsiannya.

Turut dijelaskan olehnya, “Ni untuk sakit kepala yang boleh cure dengan panadol lah. Kalau teruk guna pain killer morfin apa tu tak pasti menjadi ke tak. Disarankan minum lepas makan ya.. Bukan perut kosong.

“Ni petua kalau sakit kepala.. Minum lah ni. Bukan amalkan hari-hari tanpa sebab sampai perut terhakis masam. Untuk yang gastrik ke darah rendah ke, mengandung ke apa ke.. Kalau makanan original ni kita consume dalam jumlah yang moderate tak membahayakan.
Lepas minum ni 2-3 sip saja kepala dah ok. Provided kena rilex lah.. Jangan lah tengok fon ke.. Stress ke masa minum tu.” jelasnya lagi panjang lebar bagi menjawab beberapa persoalan yang diajukan di ruangan komen.

Selain itu, ramai juga yang telah lama amalkan petua tersebut untuk merawat sakit kepala, antaranya Fiena Ahmad “sy amalkan jgk nie tp msa esk nya nk minum air gula.. Mmg membantu.. Sy pun klu rasa bnyk sgt mkn or minum mnis2 sy buat jgk air asam keping nie.. Minum 1 cawan teh jee.. X bnyk pun.”

Begitu juga Atiqah Umu turut akui bila dia sakit kepala sangat-sangat akan minum minum ni sahaja sebagai penawarnya. Zanalia Nor juga memberi komen tanda setuju, “Betul..mak sya pon selalu suruh buat mcm ni bila mengadu sakit kepala..petua org dlu2”

Manakala Suzilawati MN pula meluahkan rasa teruja untuk mencuba petua ini, “Nk cuba la..saya klau migrain mmg teruk..dpt kurangkan pn jd la”

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Terlalu Rindu Masakan Mak. Suami Menangis Bila Isteri Masakkan Sama Macam Air Tangan Mak Di Kampung!

Tentunya ramai antara kita sudah terasa begitu lama tidak dapat balik ke kampung dan rindu untuk bertemu ibu dan ayah. Ada yang hampir setahun tidak bersua muka, dan kerinduan ini begitu berat untuk ditanggung dan ianya tidak dapat dinafikan. Kita semua merasakannya semenjak tidak dibenarkan rentas negeri bagi mengelak penularan Covid-19.

Rindu Masakan Mak

Menerusi perkongsian video di media sosial yang dikongsikan Bumohsurprise di akaun Tiktoknya, di mana seorang isteri berkongsi rasa kerinduan suaminya  dengan masakan ibu di kampung.

Apa yang lebih sayu, bila si isteri usahakan  memasak mengikut resipi yang diberikan oleh ibu mertuanya sebagai menu berbuka dan saat hidangan dinikmati oleh suami, secara tidak langsung air mata suami bercucuran disebabkan merasakan menu yang dimasak oleh isteri sama macam ibunya masak di kampung.

Tidak dapat menahan pilu, suami tersebut terus mengalirkan air mata  kerana terlalu rindu dengan ibunya.

Melihat di ruangan komen, rata-rata ramai turut berasa  sedih kerana turut sama tidak dapat pulang ke kampung bertemu ibu ayah setelah sekian lama. Malah tidak kurang juga berkongsi pengalaman mereka sendiri yang juga rindukan masakan daripada air tangan ibu.

Sungguh rindu ini begitu pedih dirasakan.


“Dia Isteri Terbaik Selama 13 Tahun.” Dato’ Fazley Hadiah Isteri Bunga, Ingat Pesanan Arwah Ayah, Jangan Cari Kelemahan, Tetapi Raikan Kelebihan Pasangan!

Memberi hadiah berupa bunga atau barangan lain kepada pasangan bukanlah perlu tunggu hari-hari istimewa. Sebaliknya, jika anda mahu berbuat demikian, lakukan sahaja.

Pasti pasangan anda akan rasa terharu dengan kejutan tersebut. Nak nak lagi jika anda bukan jenis yang suka surprise pasangan.

Ini yang yang dilakukan oleh selebriti yang juga chef terkenal, Dato’ Fazley yang menghadiahkan jambangan bunga kepada istei tercinta.

Menerusi laman instagramnya, bapa empat cahaya mata ini mengakui bukanlah pertama kali berbuat demikian.

“Untuk adik sayang, semenjak kami bercinta jarak jauh di London, setiap bulan saya kirimkan bunga buat beliau. Dan sekarang dah kahwin, dan sudah beranak pinak, saya tetap lakukan,”Ujar Dato Fazley menerusi kapsyennya.

Cuma kali ini sedikit berbeza kerana suami kesayangan Datin Azrene ini menghantar sendiri bunga tersebut di tempat kerja isterinya.

” Hari ini saya sendiri yang hantar sejambak bunga di tempat beliau mengadakan training grooming & etiquette nya. Satu pesanan penting arwah Bapak – “Jangan mencari kelemahan pasangan, tetapi raikanlah kelebihan pasangan kita yang telah sedia ada”. Setuju?

“Yang kelakar tu, pemilik kedai bunga selalu bertanya “Kenapa bagi bunga hari ini? Special day ke?” Seringkali saya tersenyum sendiri, saya kata “Istimewanya sebab sebab saya tak pernah untuk hari istimewa untuk kirimkan bunga kerana sepanjang 13 tahun bersama, dia terlalu istimewa di mata saya.

Sifat romantis dan caring dato’ Fazley mendapat pujian dari pengikutnya. Tak kurang yang memuji dan bersetuju dengan pandangan yang diutarakan oleh Dato’ Fazley.


“Dia Anak Yang Baik, Tak Melawan Cakap & Sangat Manja.” Luahan Hati Seorang Ayah, Dunia Raissuddin Sepi Selepas Sarah ‘Pergi’!

Tiada kata-kata yang dapat menggambarkan kepiluan hati seorang ayah yang terpaksa reda  melepaskan anak perempuan kesayangannya untuk kembali ke sisi Allah SWT.

“Dunia ini sesepi-sepinya, itulah yang boleh jelaskan perasaan saya. Tiada kata-kata lain yang boleh menjelaskan kedudukan saya selain sepi,” kata Raissuddin Hamzah usai menjawab soalan media sebaik selesai majlis bacaan Yasin dan tahlil buat Allahyarham Siti Sarah melalui aplikasi Zoom pada Selasa malam.

Sekalipun sukar untuk menerima erti kehilangan, Raissuddin dalam masa sama berlapang dada menerima qada dan qadar, apa lagi anaknya itu dijemput mengadap Allah dalam penuh kemuliaan.

“Dia seorang anak yang cukup baik, tak pernah bantah, tak pernah lawan cakap saya, ikut apa sahaja saya cakap… dia juga anak yang sangat manja,” kata Raissuddin dalam nada tersekat-sekat.

Ini merupakan kali pertama Raissuddin yang juga seorang penyanyi terkenal di era 1980-an berkongsi perasaanya dengan wartawan selepas 24 jam anak tercintanya kembali ke rahmahtullah selepas beberapa hari bertarung nyawa akibat jangkitan COVID-19.

Kembali mengingati detik-detik dimaklumkan berita sedih itu, Raissuddin berkata, masih jelas di ruang fikirannya bagaimana menantunya, Shuib datang berlutut dan memberitahunya dalam nada yang sangat tenang.

“Shuib datang ke bilik saya dengan senyum. Shuib duduk berlutut depan saya dan beritahu dia mahu ke hospital dan berkata… Siti (Sarah) dah tak ada abah,” cerita Raissuddin dalam nada sebak.

Menurut  Raissuddin lagi, anak perempuan kesayangannya itu akan kekal di sanubarinya sebagai anak yang soleh dan telah banyak memberi kegembiraan bukan sahaja pada keluarga bahkan kepada seluruh masyarakat.

“Apa yang saya harapkan, marilah kita sama-sama mendoakan dia, doakan Siti Sarah agar dia tenang di sana,” ujar Raissuddin yang baru sahaja selesai menjalani kuarantin selepas turut dijangkiti COVID-19.


‘Pancing’ Duit Sebagai Ganjaran, Ayu Damit Latih Anak Lebih Semangat Puasa Penuh & Nyata Berkesan!

Lain orang lain caranya dalam mendidik anak-anak. Sama juga dalam mengerjakan ibadah puasa, pada peringkat awal dan umur anak-anak masih kecil pelbagai cara ibu bapa melatih anak puasa. Bila mereka dah faham nanti, senang la mereka mengerjakan ibadah tersebut tanpa dipaksa.

Sama juga bagi penyanyi Ayu Damit, dia ada cara yang tersendiri dalam mengajar anak-anaknya untuk menunaikan rukun Islam ketiga itu.

Untuk memastikan anak-anaknya berjaya berpuasa penuh pada hari tersebut, dia akan ‘memancing’ merek dengan memperuntukkan ganjaran RM10.

Menurutnya, sebagai ibu kepada tiga cahaya mata yang semakin membesar, dia mahu melatih anaknya supaya lebih bersemangat menjalani ibadah puasa.

“Tahun ini anak bongsu saya dah mula belajar berpuasa. Jadi untuk support dia, saya berikan ganjaran RM10 untuk satu hari dia berpuasa penuh.

“Hari pertama puasa Alhamdulillah dia puasa penuh tapi masuk hari kedua mungkin sebab dia bersekolah, dia berpuasa separuh hari sahaja

“Kalau separuh hari, saya bagi separuh untuk dia dan disebabkan dia rasa sikit. jadi dia cuba bersungguh-sungguh untuk terus berpuasa penuh hari-hari berikutnya.

“Saya memang train anak-anak macam itu supaya mereka rasa bersemangat nak berpuasa dan ganjaran’ wang itu saya akan beri pada malam raya nanti,” kata Ayu.

Terdahulu, hasil perkahwinan dengan suami, Syed Fauzi, Ayu dikurniakan tiga orang cahaya mata iaitu Syed Nashrul Haikal, 13, Sharifah Alya Aryana, 10, dan Syed Aqif Najmi yang kini berusia tujuh tahun.

Jom tonton kisah Hikayat 1001 Malam yang dibawakan oleh Bintang Kecil.

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


‘Telinganya Tidak Memahami, Tetapi Matanya Belajar Memerhati’. Imam Muda Asyraf Kongsi Tip Didik Anak!

Cara mendidik anak-anak bukan boleh dilakukan asal boleh, tetapi perlu perhatian khusus dan ia juga merupakan salah satu cabang ilmu yang perlu dipelajari.

Lantas apabila melihat cara Imam Muda Asyraf mendidik anak-anak yang masih kecil agar mencintai kisah-kisah nabi, wajar kita contohi.

Mengulas tentang itu, Imam Muda Asyraf berkongsi tip di akaun instagramnya. Menurutnya, apa yang penting adalah mendidik kebiasaan pada anak-anaknya. Sama ada mereka faham atau tidak adalah perkara kedua.

Menurutnya lagi, cuba bercerita serba sedikit tentang gelagat anak-anaknya. Pastinya setiap anak itu berbeza perangainya.

Katanya lagi, biarpun setiap hari sibuk memberi ceramah dan kuliah di merata tempat, namun jika ada ruang masa akan digunakan sebaik mungkin walau sekadar membacakan sebaris  hadith.

Untuk itu bersamalah kita didik diri untuk menyuburkan majlis ta’lim dengan membaca Al Quran dan Hadith bersama-sama di rrumah.Semoga hidayah Allah bersinar di dalam setiap hati ahli keluarga yang kita cintai.

Sumber : Instagram Imam Muda Asyraf


“Kena Laminate Surat Tu. Istimewa Dari Ulama.” Alif Satar Terharu Menteri Agama Hadiahkan Buku, ‘Video Call’ Titip Doa Cepat Sembuh!

Hati mana yang tak terharu dan gembira bila mana ada yang mengambil berat di saat diri dilanda musibah. demikian juga dengan pelakon dan hos terkenal, Alif Satar yang kini sedang menerima rawatan akibat positif Covid-19.

Alif dalam laman instagramnya berkongsi rasa teruja apabila dihubungi Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri.

Menerusi perkongsian tersebut, penyanyi lagu Sesungguhnya Aku itu memuat naik tangkapan skrin ‘video call’ mereka serta turut menerima sepucuk surat dan buku yang ditulis sendiri oleh bekas mufti Wilayah Persekutuan itu.

“Masa video call tadi alif sangat terharu apabila DS Zul turut mendoakan kesihatan bukan saja untuk alif, tapi buat semua yang terjebak dengan Covid19. Alhamdulillah terima kasih banyak-banyak semoga Allah swt merahmati dan membalas jasa baik Ustaz Zul sekeluarga.. insyaAllah.” tulis Alif dikapsyennya.

Rata-rata yang membaca perkongsian mengucapkan syukur dan memuji keprihatinan Datuk Dr Zulkifli. Tak kurang yang mengatakan Alif bertuah disayangi ramai.


Cara Pantas Jika Mahu Bersihkan Jubin Berlumut. Hanya Guna Tiga Bahan Ini Sahaja. Cukup Mudah, Ibu-Ibu Boleh Cuba Ni!

Kawasan paling banyak bakteria adalah bilik air. Tidak hairanlah apabila lambat dibersihkan, jubin di dalam bilik air mudah kelihatan kotor dan comot. Nampak seperti mudah untuk bersihkannya, tetapi sukar sebenarnya jika dibiarkan terlalu lama tak dicuci.

Nak nak lagi musim perayaan begini, pasti ramai anak, menantu dan cucu yang pulang beraya ke kampung. Jadinya, ibu-ibu boleh cuba tip mudah ini!

Bagi ibu-ibu yang alah atau sensitif dengan bahan kimia di dalam pencuci pasti akan menghadapi situasi di mana jari jemari  menggelupas. Nak tak nak, kenalah cari cara lain untuk mencuci jubin yang berlumut, tak kan nak biar nampak kotor, kan?

Apa kata anda cuba pencuci yang menggunakan bahan semula jadi ini, yang penting selamat untuk anda dan juga bayi! Anda cuma perlu sediakan:

Bahan-bahan:

• 7 cawan air

• 1/2 cawan soda

• 1/3 cawan jus lemon

• 1/4 cawan cuka

Caranya:

• Masukkan kesemua bahan ke dalam botol spray, goncang dan spray ke lantai jubin yang berlumut.

• 2. Biarkan 1-2 minit, kemudian gosok dan bilas.

Serius, anda boleh lihat sendiri hasilnya! Berkesan dan wangi dengan bau lemon.

Tip tandas sentiasa bersih dan wangi:

• Luangkan kira-kira 5 minit setiap hari sebelum mandi untuk mencuci bilik air dan tandas di rumah anda.

• Letakkan sahaja sedikit cecair pencuci ke atas span dan gosok dinding, sinki dan lantai bilik air.

• Gunakan berus untuk membersihkan mangkuk tandas.

• Gosok segala kotoran dari sinki dan mangkuk tandas sekurang-kurangnya seminggu sekali atau dua minggu sekali. Gunakan berus ketika menggosok dinding dan lantai tandas dan bilik air.

• Gantungkan pewangi yang sesuai di dalam tandas untuk menyingkirkan bau yang kurang menyenangkan.

Panduan Menghias Bilik Mandi:

• Sediakan rak untuk meletakkan ubat gigi, berus gigi, syampu dan sabun.

• Pasang cermin muka di dinding bilik air.

• Sediakan penyangkut untuk menggantung tuala dan pakaian

• Hias dinding dengan bunga plastik atau daun hijau untuk menyerikan lagi ruang bilik air.

Petua Membersihkan Mangkuk Tandas Yang Kotor Dan Berkerak:

• Tuang cuka ke dalam mangkuk tandas dan biarkan untuk beberapa jam.

• Gosok mangkuk tandas menggunakan berus.

• Selepas kesemua kotoran berjaya ditanggalkan, siram dengan air bersih.

• Selain daripada cuka, boleh gunakan satu tin air coke. Cara pembersihan adalah sama.


Bila Tanam Susah Nak Hidup, Bila Hidup Pendek ‘Umurnya’, Pekebun Ini Tunjuk Penjagaan Pokok Kesum Supaya Panjang Jangka Hayatnya!

Petua untuk menanam pokok kesum sentiasa mendapat perhatian ramai. Maklumlah pokok ini adalah antara tanaman yang sukar subur dan jangka hayatnya sekejap sahaja. Paling biasa berlaku, tanam pokok tapi tak jadi subur.

Namun bagi pekebun yang menanam tanaman ini sebagai sumber pendapatan pastinya ada petua tersendiri untuk memastikan tanaman sentiasa subur merimbun dan jangka hayatnya pun panjang.

Tentu ada rahsianya! Sebagaimana perkongsian seorang pekebun yang sudah enam tahun melakukan penjagaan pokok kesum dengan cara mencantas pada waktu tertentu agar pokok tumbuh subur.

Rupanya ini rahsianya, cantas pokok kesum waktu mula nak berbunga.

Di sini saya nak kongsikan cara saya menjaga pokok kesom supaya ia sentiasa subur dan panjang jangka hayatnya. Selalunya bila nak tanam pokok ni susah betul nak hidup, bila dah hidup pendek pulak umurnya.

Ini pengalaman saya hampir 6 tahun menjaga pokok kesom ni dari mula tanam sampailah ke hari ini.

Asalnya tanam dalam 3 rumpun kecil sahaja, sekarang dah merebak menjadi rumpun yang besar.

Ini cara penjagaan pokok kesum agar sentiasa subur.

1.Bila pokok kesom dah hampir mengeluarkan bunganya, menandakan pokok sudah matang dan dah tua. Jika di biarkan berterusan lama kelamaan ia akan mati.

2. Sebaiknya bila dah mula nak berbunga, kerat atau cantas. Tinggalkan sejengkal atau dua jengkal dari aras tanah.

3. Lepas tu tambah sedikit tanah pada rumpun pokok dan beri baja organik dahulu.

Waktu siram kena pagi dan petang, 2 kali!

4. Kena sentiasa siram pagi dan petang. Pada masa ini penyiraman sangat penting agar tanah sentiasa lembab. Jika tanah selalu kering, pokok akan terus mati pulak. Ingat ya pesanan ni

Jangan lupa letak baja!

5. Bila dah nampak pokok mula mengeluarkan pucuk baru, berilah baja kopi ataupun baja NPK Hijau 15:15:15. In syaa Allah pokok kesom akan menjadi pokok baru semula.

5. Tanam atas tanah sahaja. Pokok kesom baru tumbuh dan menjadi pokok baru semula setelah di kerat/cantas..

6. Tanam dalam kotak polysterin pun sama juga penjagaannya macam tanam atas tanah… Sebelum di kerat/cantas. Tebuk bahagia tepi sahaja. Dasar tak tebuk. Ia bertujuan supaya ada sedikit air bertakung bersama tanah dlm polysterin tu..

Info: Tanam dalam kotak polysterin tu ada air+ tanah. In syaaAllah boleh tahan dalam 4 hari tak siram. Jika atas tanah tengok keadaan cuaca juga.

Inilah kitaran yg kita kena buat utk pastikan pokok kesum sentiasa subur dan panjang jangka hayatnya.

Selamat mencuba!


Sempena Cuti Sekolah, Inilah 15 Lokasi ‘Hotspot’ Risiko Lemas Yang Wajib Ibu Bapa Tahu.

Setiap kali tiba musim cuti sekolah, anak-anak yang paling teruja. Inilah masanya mereka berpeluang rehatkan minda setelah penat belajar.

Sudah pasti ibu bapa sudah merancang ke mana lokasi untuk membawa anak-anak bercuti kan. Sama ada ke pusat rekreasi seperti air terjun, pantai dan sebagainya.

Memandangkan cuaca panas yang sedang melanda negara kita saat ini, sudah pasti seronok jika dapat mandi-manda di samping menghirup udara segar kan.

Namun., disebalik keterujaan itu, ibu bala kena berhati-hati bimbang berlaku tragedi yang tidak diingini seperti lemas dan sebagainya.

Baru-baru ini Kementerian Perumahan dan Kerajaan Tempatan (KPKT) telah mengenal pasti 15 lokasi yang berisiko tinggi berlaku kejadian mati lemas.

Menurut Menteri KPKT, Zuraida Kamaruddin, menerusi data Jabatan Bomba dan Penyelamat Malaysia (JBPM) terdapat beberapa lokasi yang mencatatkan insiden mati lemas lebih daripada lima mangsa antara tahun 2016 dan 2018.

Pada tahun lalu, sebanyak 182 insiden mati lemas dilaporkan di kawasan sungai atau tali air, 58 di pantai, 39 di lombong atau tasik dan 27 insiden di air terjun.

Berdasarkan data JBPM bagi kejadian mati lemas kawasan rekreasi adalah sebanyak 260 kes pada 2016; 327 kes pada 2017 dan 309 kes pada 2018.

Oleh itu, beliau meminta semua ibu bapa mengawal pergerakan anak-anak semasa berkunjung ke tempat rekreasi dan patuh kepada tanda amaran melarang aktiviti air atau panduan keselamatan di kawasan berisiko tinggi.

Jadi, kepada anda yang merancang untuk membawa anak-anak ke pusat rekreasi melibatkan air, berhati-hatilah di kawasan-kawasan ini:

1. Kawasan sungai⚠

Sungai Kampung Batu Payung, Tawau Sabah (15 nyawa)
Sungai Sekolah Kebangsaan Cina Kampung Timah, Sungai Tinggi, Selangor (7)
Sungai Kampung Sabak, Pengkalan Chepa, Kelantan (6)
Sungai Chiling, Kuala Kubu Bharu, Selangor (6)
Sungai Gasi, Sungai Buloh, Selangor (5)

2. Kawasan pantai⚠

Pantai Nipah, Bachok, Kelantan (14)
Muara Tok Bali, pasir Puteh, Kelantan (7)
Teluk Bahang, Pulau Pinang (7)

3. Kawasan lombang/empangan⚠

Empangan Semenyih, Semenyih, Selangor (10)
Empangan Taman Putra Perdana, Puchong, Selangor (10)
Jambatan Stesen KTM, Sungai Buloh, Selangor (5)

4. Kawasan air terjun⚠

Sungai Sendat, Ulu Yam, Selangor (12)
Sekayu, Terengganu (11)
Lata Berembun, Raub, Pahang (10)
Chamang, Bentong, Pahang (5)

Sumber: Bernama


Wahai Anakku, Zaman Kecil Nan Indah Akan Kembali! Kami Sujud Syukur. Perkongsian Bapa Ini Sungguh Inspirasi

Wahai anak-anak ku, usah sedih gundah, zaman kecil  nan indah akan kembali! Sebagai ibu bapa kami sujud syukur. Zaman kanak-kanak kami akan dirasai kembali oleh anak-anak kami pula.Tiada lagi silibus yang sukar buat anak-anak. Bahkan pembelajaran lebih kepada pembangunan emosi dan yang tidak terlalu memberi penekanan peperiksaan semata-mata. Selamat datang kedunia baharu anak-anak ku. Moga kalian menjadi genarasi yang lebih kreatif dan inovatif, bukannya anak-anak robot semata!

_________________________________________________________________

Semalam kami terus sujud syukur. Walau ini baru sahaja bermula, namun ianya akan membawa kepada perubahan besar untuk anak-anak. Balik sahaja dari UK baru-baru ini, saya terus berjumpa dengan rakan-rakan yang rapat. Kami bersembang tentang dunia anak-anak yang semakin membesar dan hilang dari pandangan mata ibu bapa.

Dalam ramai-ramai kami, ada seorang yang masih dibelenggu dengan anak yang sentiasa sebut “nak terjun dari tingkat 4! Mama jahat! Baik abang mati je! Abang dah tak tahan setiap malam nak kena belajar!”

Anak sulongnya lelaki dan sudah 2 kali percubaan bunuh diri. Walau umurnya baru 8 tahun (darjah 2). Beliau ini sudah mula dihantar ke tuisyen pada umur 4 tahun untuk mahir bercakap, menulis dan mengira. Kemudiannya masuk ke darjah 1 dengan penilaian kelas dan kemudian mendapat kelas nombor 1.

Pelajaran, ya terbaik. Boleh kata semua subjek 100% dan hampir 100% namun masih dapat nombor 5-6. Dan itu yang menjadikan beliau sangat stress. Siang kelas, petang mengaji, malam tuisyen dan nak juga kena siapkan homework bagai.

BUKAN SALAH GURU ATAU IBU BAPA

Ini bukan salah guru. Bukan juga salah ibu bapa. Bukan juga salah sesiapa. Namun anak-anak hari ini tidak berjumpa dengan suasana bermain seperti zaman-zaman kita dahulu.

Kita dulu, darjah 1-2 baru nak belajar mengira, membaca dan menulis. Lambat cepat ok sahaja, cikgu tak marah dan tak bising. Selagi ada improvement, ianya sudah sangat bagus.

Hari ini tidak. 6 tahun jika masih tidak boleh membaca, budak itu akan dilabel sebagai slow. Sama ada oleh rakan sekelas atau ibu-bapa yang lain.

“abang” yang merupakan anak kawan saya ini bukan budak yang lambat. Bukan juga jenis lembab dan sebagainya. Weekend, ayahnya dah susun untuk masuk kelas bola dan memanah.

Ada sahaja aktivitinya. Namun, semua itu berstrategi sangat. Dan anak-anak ini mula jadi robot terlatih untuk menjadi seseorang.

Sejak anak beliau sendiri nyaris terjun dari tingkat 2 dan berjaya diselamatkan oleh guru-guru, beliau ubah segalanya. Biarkan anaknya tak pergi lagi ke tuisyen, pastikan mengaji sebelum jam 5.00 petang dan memastikan juga anaknya pergi bermain dan balik sebelum maghrib.

Apabila dah penat bersukan dan bermain di padang, anaknya akan tidur awal dan bangun awal. Semuanya ok pula.

Hasilnya, anak beliau lebih gembira dari biasa. Walau sesekali masih stress dengan homework yang agak banyak. Namun perlahan-lahan anaknya semakin ok.

TAK CEMERLANG TAK APA NAK!

Baru-baru ini, saya sendiri lihat pencapaian ‘Ain di sekolah. Tak cemerlang mana. Nombor pun 11 dari 14. ‘Ain datang duduk sebelah saya muka macam takut. Saya peluk dia (kerana dah tahu keputusan itu dari mama beliau) dan cakap, “ok ja, ada banyak masa lagi untuk ‘Ain belajar dan bermain! Kita pergi beli mainan okeh!” lalu dia senyum dan cium pipi saya.

‘Ain takut sangat abah marah. Kawan ‘Ain, dia kata ayah dia selalu tanya kenapa tak boleh jawab itu tak boleh jawab ini. Abah tak marah pun ‘Ain,”

Kalau tidak kerana banyaknya kelas saya pergi dan beberapa buku saya baca tentang pembentukan anak-anak semasa di sekolah dan rumah, saya boleh juga jadi marah. Hari ini, saya tak peduli tentang kata-kata orang lain. Ini anak saya, saya besarkan, saya yang bayar itu ini dan saya yang perlu bertanggungjawab sekiranya dia tak boleh itu tak boleh ini. Bab orang nak kata anak kita slow dan sebagainya, lantakkan. Yang penting dia happy dengan kita.

Saya masih ingat emak abah saya juga begitu. Mereka antara yang tak marah dengan keputusan peperiksaan anak-anak. Mereka nak anak-anak mereka happy belajar. Happy balik rumah dan happy dengan apa yang anak-anak lakukan.

Selagi ianya dalam hukum agama, dalam hal syarak, menjaga batas dan adab, ianya ok. Buat sahaja.

Asas pertama dalam apa-apa hal pun, anak-anak akan cari ibu bapanya. Stress anak-anak, depress anak-anak di alam persekolahan, mereka hanya mahu diselamatkan. Dan yang perlu jadi hero dalam hal ini ialah ibu bapa.

Jika ibu bapa pun sama menyalahkan, membodohkan anak-anak dan memarahi mereka sampai mereka tak tahu lagi kemana nak pergi, maka mereka akan mula fikir “baik mati,”

WAHAI IBU BAPA, MARILAH KITA MUHASABAH DIRI

Kawan-kawan yang baik,

Zaman ini, orang kongsi kejayaan anak-anak di media social. Iya, 8A, 10A, semua A. kita pun buat caption “alhamdulillah anak saya cemerlang. Semoga cemerlang juga diakhirat,”

Benar. Itu semua benda bagus untuk kita kongsi. Namun content yang betul ialah bercerita bagaimana anak kalian itu boleh jadi begitu. Contohnya,

“Alhamdulillah anak saya dapat semua A. Beliau memang jenis yang focus dalam kelas. Balik sahaja ke rumah, terus ulangkaji, kemudian tidur sekejap dan pergi kelas mengaji. Balik sahaja kelas mengaji. Dia akan bermain badminton dengan ayah atau adik beradiknya yang lain. Malamnya, sekadar ulangkaji dan homework 1 jam sahaja. Maksimum 9.30 malam sudah tidur.

Antara amalan beliau juga ialah suka tolong saya. Bangun pagi kadang-kadang siapkan itu ini bantu saya. Mungkin itu juga keberkatan yang Allah beri kepadanya.”

Jika begini postingnya, mungkin ia lebih lembut berbanding mengucap tahniah kepada anak sendiri di media social, padahal boleh sahaja ucap cakap depan-depan atau memeluknya erat.

Perkongsian yang silap di Group Whatsapp Lorong, perumahan, PIBG, Facebook dan Instagram ibu bapa boleh jadi menyebabkan ibu bapa lain akan stress. Dan stress itu akan dicampakkan ke wajah anak-anak. Dan anak-anak yang akan jadi mangsa.

TIADA LAGI PEPERIKSAAN BAGI DARJAH 1,2 DAN 3

Dan semalam,

Apabila YB Menteri, Dr. Maszlee mengatakan bermula 2019 tiada penilaian secara peperiksaan kepada anak-anak darjah 1-3, ya Allah saya bersyukur sangat. Ianya sesuatu yang saya gembira. Sudah-sudahlah kita menilai anak-anak dengan nombor dan ranking.

Biar mereka membesar dengan exploration yang natural. Tiada memaksa namun kena bertegas dalam hal agama, budaya, adab dan Susila. Bab belajar, bab stress peperiksaan, saya fikir bukan masanya untuk mereka hadap pada umur yang begini.

Dunia kanak-kanak patut dijalani dengan kebahagiaan. Atau kita sebut sebagai happiness. Mana ada ibu bapa yang nak tengok anaknya tak senyum pada 1 hari penuh. Ia adalah lambang kegagalan. Dan jika ia mekar di wajahnya, Ia akan memberi keindahan kepada hati ibu bapa dan semestinya wajah senyum itulah yang kami semua bawa ke mana-mana.

Jika anak buat silap, dia mesti belajar untuk baiki. Bukan sekadar dia dimarahi namun dididik untuk repair dan tidak ulangi.

Dan banyak lagilah modul kemanusiaan yang kita perlu terap kepada minda anak-anak ini.

Wahai anak-anak,

Perjuangan abah dan mama, serta guru-guru semua belum selesai. Dapat ubah system Pendidikan negara adalah sesuatu cabaran besar ya amat yang akan ditempuhi dalam waktu yang panjang. Ini adalah hadiah bagi generasi akan datang. Yang mana kita semua kena setuju:

“didikan untuk anak-anak ialah memberikan mereka rasa gembira di sekolah, bahagia di rumah dan berimaginasi semasa berfikir serta kreatif semasa bermain. Itulah dunia mereka dan semua itu mesti dalam bentuk semulajadi yang dibentuk secara bertingkat dengan suasana yang penuh warna indah.”

Begitulah.
Banyak lagi kerja nak dibuat demi kalian!

Khairul Hakimin Muhammad,
Menyayangi kalian.


“Anak Dah Besar Tambah La Lagi Sorang.” Ditanya Bila Nak Tambah Anak, Ini Jawapan Padu Diana Danielle!

Diana Danielle dalam satu perkongsian memuatnaik tentang soal menambah ahli keluarga baru memandangkan anaknya kini sudah besar.

Tidak hanya isteri kesayangan Farid Kamil ini yang menghadapi situasi berkenaan, sebaliknya itulah persoalan yang sering diajukan segelintir masyarakat tentang anak.

Belum kahwin, ditanya bila nak kahwin. Sudah kahwin ditanya pula bila nak menimang cahaya mata. Apabila memiliki anak ada pula yang tanya bila nak tambah lagi.

Pendek kata persoalan takkan berhenti, tak hairanlah ada yang tidak kuat dan akhirnya tertekan apabila diajukan persoalan begini. Lebih-lebih lagi yang belum memiliki cahaya mata.

Bagi Diana, walaupun dua orang anaknya sudah besar namun mereka masih memerlukan perhatian lebih daripadanya.

“Anak dah besar tambah la lagi sorang” 🤭

“Yes betul anak yg kedua pun dah 6 tahun, tapi bagi D nilah usia diorg perlukan bimbingan dan input setiap masa sebelum melangkah ke fasa remaja. Nampak saja “besar” tapi masih nak pelukan, nak manja, nak kita explore dan explain soalan-soalan yg makin rumit, makin “deep”.

“Curiosity mencanak, personaliti makin terbentuk, makin pandai counter point kita, makin nak berkawan dan mengenali dunia luar. D tak nampak itu sebab untuk tambah dan tambah. Sorang pun dah amanah seumur hidup.

“So kita ikut pada kemampuan yang bukan hanya dari segi duit tapi mental, emosi dan masa. The right time will come if and when we feel it should happen. Working moms lagi la fikir lebih. Tak nak baby baru membesar dgn orang gaji, dgn cikgu taska saja.

“That’s not why we want to have kids.. I want to be the parent, I want to be their guide and point of reference. Til now – i’ve got a lot more parenting to do. Even with myself 🤓 Share your thoughts ❤

Jawapan padu dari Diana Danielle turut mendapat maklum balas warga maya. Ada yang bersetuju tak kurang yang memuji cara Diana menjawab pertanyaan tersebut.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Hanya Benarkan Anak Puasa Bila Dah Solat Lima Waktu Sepenuhnya. Deep Perkongsian Lelaki Ni.

Apabila bulan Ramadan ramai ibu bapa akan menyuruh anak berpuasa. Biarpun anak masih kecil masih tetap memberi galakkan untuk anak berpuasa.

Namun sebaliknya, bagi saudara Azizi Khalid yang tidak mengalakka anaknya berpuasa walaupun anaknya teruja untuk merasai pengalaman sebegitu.

Beliau berpendirian bahawa jika anak masih belum solat lima waktu sepenuhnya, tidak menggalakan anaknya berpuasa.

Pendirian yang sungguh inspirasi. Ikuti lanjut perkongsiannya.

PUASA BILA DAH SOLAT LIMA WAKTU SEPENUHNYA.

Ini adalah Sakeenah. Anak perempuan kedua kami. Dia berumur enam tahun. Dia benar-benar mahu berpuasa di bulan Ramadhan ini. Dia fikir dia sudah bersedia.

Namun, dalam keluarga kami, kami mempunyai peraturan di mana seorang kanak-kanak hanya boleh memulakan puasa setelah anak itu solat lima waktu setiap hari dengan kerap. Anda tidak dibenarkan berpuasa sehingga anda mendapat solat dengan teratur. Sumayyah, anak perempuan pertama kami, mula berpuasa ketika berusia sembilan tahun.

UTAMAKAN SOLAT DAN AL QURAN

Kita secara amnya tidak mendorong anak-anak kita untuk berpuasa. Ini bukan kewajiban bagi mereka, dan mereka memerlukan pemakanan untuk berkembang. Apabila anak-anak kita mencapai usia tujuh tahun, kita hanya memikirkan dua perkara; Solah dan Al-Quran. Lihat di sekeliling kita; kita akan melihat orang yang berdoa akan berpuasa secara automatik di bulan Ramadhan. Tetapi sebaliknya tidak semestinya benar. Ramai orang berpuasa di bulan Ramadhan tetapi tidak solat secara teratur.

Sebenarnya, Imam Malik melarang anak-anak kecil berpuasa dan dia menganggap amalan itu adalah penderaan kanak-kanak.

Walaupun dia tidak berpuasa, kami tidak mahu dia melewatkan keseronokan iftar. Oleh itu, kami membenarkannya berpuasa dalam beberapa jam terakhir dalam sehari. Tahun lalu dia berpuasa dari jam 4 petang. ke iftar, sekitar jam 5.30 petang Ia tidak menuntut fizikalnya. Namun, ia adalah mental yang sukar untuk kanak-kanak berusia lima tahun. Dia tidak boleh minum atau makan kapanpun dia mahu selama sembilan puluh minit itu. Dia belajar menunda kepuasan. Dan dia berasa sangat teruja semasa berbuka puasa.

Tahun ini sasarannya adalah bersolat empat kali sehari. Kami akan mengerjakan Fajr tahun depan, insya Allah.

Ramadan Kareem, semua orang!


“Kunci Bahagia Itu Solat.” Rai Ulangtahun Ke-22 Tahun, Wanita Ini Kongsi Rahsia Bahagia Rumahtangga.

Setiap pasangan sudah tentu inginkan kebahagian hingga akhir hayat. Hidup harmoni serta dilengkapi cahayamata sebagai penyeri rumahtangga.

Begitulah bahagia yang diimpikan setiap pasangan suami isteri. Biarpun usia perkahwinan sudah lama, kekalkan kehormonian adalah tunjang utama.

Selain itu, berpaksikan kepada agama juga menjadi tunjang kepada berkat semua keluarga itu.

Begitulah yang diamalkan oleh pasangan ini. Biarpun berkahwin pada usia muda ketika dirinya baru berusia 20 tahun dan suami 25 tahun, kini  setelah 22 tahun melayari bahtera, pasangan ini bahagia dikurniakan 5 orang cahayamata.

Bukan hendak mendabik dada, namun berkongsi cerita agar manfaat bersama.

Ikuti perkongsian beliau.

Saja akak nak share dengan kawan akak kat sini. Pengalaman selama 22 tahun melayari alam rumahtangga .

Gambar kiri tu, 2 minggu selepas kahwin dan masa tu baby dah ada dalam perut tapi akak tak tau lagi. Patut la masa jalan-jalan tu akak tak larat, tapi tabahkan juga sebab taknak rosakkan plan abang yang “excited” nak tunjukkan bandar Melaka kat akak.
•
Gambar kanan tu selepas 5 orang anak soleh dan solehah dah keluar dari perut akak. 2 orang keluar secara normal dan 3 orang secara pembedahan. Dan harini akak nak share beberapa tips buat adik-adik akak yang baru kahwin atau bakal berkahwin. Semoga bermanfaat.
•
Pertama, benda paling penting dalam kehidupan dan rumahtangga ni sebenarnya ialah solat. Kalau kehidupan kita tak berharta, tak berapa baik, tak berapa teratur, tak mengapa. Tapi berusahalah untuk solat 5 waktu. Walau terasa payah nak tunaikan solat tapi tolonglah paksa diri, keep fighting 💪🏼, solatlah jugak walau tak berapa khusyuk atau solat di akhir waktu.
•
Kalau kehidupan kita sempurna sekalipun, jika kita abaikan solat, maka Allah akan abaikan kita. Janganlah pelik kenapa masalah kita belum selesai, malah bertimpa-timpa pula. Kita perkecilkan solat, jangan merungut kenapa kita nampak kecil di mata dunia.
•
Kedua, ialah “mindset”. Ramai yang kata pasangan berubah selepas berkahwin. Ya, memang betul. Sebab masa bercinta, hubungan tu cuma bersandarkan emosi. Tapi selepas kahwin, hubungan tu datang dengan pelbagai tugas dan tanggungjawab. Nasihat akak, rendahkan “expectation”. Kita bakal berkahwin (atau berkahwin) dengan orang yang tak sempurna. Lengkapilah dia.
•
Ketiga, bagi tumpuan kepada rumahtangga sendiri. Jangan tengok langsung rumahtangga orang lain. Jangan dok “compare” suami orang lain atau isteri orang lain macam mana. Perisaikan diri kita dari tengok apa yang orang lain ada. Bukan sebab “jealous”, atau iri hati. Cuma berpijak di bumi yang nyata. Belajar bersyukur dengan apa yang kita ada.
•
Last but not least, kurangkan menuntut hak. Banyakkan memberi dan menunaikan hak. Percayalah, Allah akan balas dengan macam-macam jenis bahagia dan kesenangan di masa depan. Perkahwinan adalah ibadah. Gunakan perkahwinan untuk cari jalan-jalan mudah ke syurga, melalui ‘harga’ sabar dan memberi yang tinggi. Perkahwinan juga adalah lubuk pahala, dan “investment” yang takkan rugi kerana Allah janjikan pelbagai ganjaran terhadap segala penat lelah yang suami isteri lakukan. Tiada satu pun perbuatan kita yang sia-sia.
•
Kadang-kadang dari pengalaman kita orang lain akan dapat pengajaran. Sama-sama kita belajar. Akak pun masih belajar. Ambillah jika ada sisi yang baik dan “ignore the rest”.
Salam sayang dari akak.

Sumber: Muhaszlina Sanip


Bagaimana Nak Tarik Minat Anak Suka Belajar? Ibu Ini Kongsi Tip Yang Cukup Menarik!

Cuti sekolah bakal berakhir tak lama lagi. Pastinya ibu bapa paling sibuk sekarang membuat persiapan untuk anak-anak memasuki sesi persekolah tak lama lagi.

Yang pasti ada teruja, tak kurang yang bakal membuat ‘drama’ enggan ke sekolah. Bagi yang sudah biasa ke tadika mungkin situasi ini tiada masalah dibandingkan yang bakal pertama kali bergaul dan berjumpa dengan orang baru.

Malah, ada juga segelintir anak-anak kita yang masih belum boleh membaca walaupun sudah melangkah masuk ke alam persekolahan. Kurang minat untuk belajar mungkin menjadi sebab anak ini tidak boleh membaca seperti rakan-rakan lain.

Sebenarnya memupuk minat anak untuk belajar perlu bermula di awal usia lagi. Walaupun anak-anak masih tak faham ketika usianya masih kecil, cara ni membiasakan dirinya dengan buku dan ilmu.

Ketahui tip dan caranya. Mulakan dari sekarang adalah satu cara yang paling bijak buat anak kita. Jom baca apa yang wanita ini buat!

Seperti yang di janjikan, ibu nak share cara ibu didik Damia untuk tarik minat dia rajin belajar. Ni adalah berdasarkan pengalaman ibu.
Jadi, ibu-ibu dan bakal ibu, boleh baca dan cuba buat untuk anak-anak korang ya.

1. Belikan alat tulis
Sejak Damia berusia 3 tahun lebih lagi, ibu dah mula belikan dia alat tulis. Belikan dia alat tulis yang basic je. Contohnya : Pensel, buku.

Pernah juga kami belikan dia warna magic, water color, dan cryon untuk dia berkreativiti.

2. Biarkan anak buat sepah/conteng buku dan dinding
Pada mulanya ibu pun geram juga. Bayangkan, dinding rumah baru di cop dan di conteng dengan pelbagai warna, di sini sana. Mahu tak bertukar hijau!??

Tapi, lama kelamaaan, ibu tahu cara ibu yang salah. Kanak-kanak seusia 2-3 tahun, mindanya sedang pesat berkembang. Mereka ni akan bermain & membuat sepah di rumah macam tongkang pecah.

Dan menconteng itu adalah cara mereka mengexpresi kreativiti mereka. Jika bimbang dinding kotor, korang boleh beli kertas khas untuk di lekatkan di dinding atau boleh juga cat dinding dengan cat minyak. Part yang bersepah tu, kau redha je lah ?? hahaha

3. Be with her
Cari masa untuk bersama-sama dengan anak-anak untuk berkreativiti dan belajar. Kehadiran kita di sisi mereka ni boleh menyuntik semangat dan mood mereka. Dan semestinya, JANGAN pegang handphone semasa sesi tersebut. Tumpukan perhatian sepenuhnya kepada mereka.

4. Rancang jadual
Walau pun anak kita berusia 3 tahun, kita seharusnya ada jadual untuk dia bermain dan belajar. Tak perlulah sampai nak buat time table.

Cukuplah sekadar meluangkan masa sekitar 1-2 jam untuk belajar. Jika dapat 10 minit sesi pun okey. Bila dia dah suka, lama-lama nanti automatik dia leka untuk belajar.

5. Jangan paksa
Anak-anak ni dia mudah bosan. Bila kita buka je buku atau suruh dia belajar, memang payah nak fokus dan adakalanya dia memberontak.

JANGAN PAKSA. Biarkan dahulu. Perhatikan dahulu cara dia. Seperti Damia, dia suka belajar bila buka tv. Kena sabar dan selalu lihat perkembangan dan minatnya.

6. Have fun
Jangankan budak-budak. Mak bapak budak pun malas nak belajar kalau tak kena cara ? Tapi, kanak-kanak ni lebih mudah di lentur minatnya.

Caranya, kita ibu bapa ni kena kreatif semasa sesi pelajaran. Korang boleh bawa anak-anak pergi ke taman untuk belajar.

Mereka ni lebih mudah mengingat bila melihat benda yang real. Sebagai contoh, kita tunjukkan bunga. Kita ceritakan bunga tu warna apa, berapa kelopaknya, berbau wangi dan sebaliknya.

7. Elak perkataan JANGAN

“Jangan malas belajar”, “Jangan tengok tv”, “Jangan main benda tu”. Sebaliknya TUKAR kepada, “Kakak, jom kita lukis bunga”, “Kakak, jom kita

baca buku”, “Jom kita nyanyi”. Ingat tau korang. Kata-kata yang baik, akan menghasilkan result yang baik.

8. Pillow talk
Ni istilah orang putih. Dalam bahasa Melayunya “cakap bantal”. Bukan cakap dengan bantal tau. Hahaha. Maksudnya, sebelum tidur, ibu akan ulangkaji secara lisan tentang apa yang telah kami lalui dan pelajari siang tadi.

Dan waktu ini, memang sangat membantu untuk kita sebagai ibu untuk jalinkan hubungan yang akrab dengan anak. Ketika dia sedang mamai nak tidur tu, korang ucap dan DOA yang baik-baik untuknya. Jika boleh, peluk dia sekali. This one yang ibu JARANG miss sejak Damia berusia 3 tahun.

Sekarang dia dah 5 tahun. Alhamdulillah dia sangat suka bila di ajak untuk belajar dan ulang kaji.

Selamat mencuba!


Wanita Ni Kongsi Tip Buat Ibu-Ibu Ubati Rasa Bersalah Jika Selalu Marah Anak

Baru nak relaks di sofa sambil hilangkan penat seharian di pejabat tetapi  tiba-tiba anak-anak bergaduh berebutkan barangan. Penat meredah jem belum hilang anak-anak sudah buat hal.

Waktu itu pasti emosi anda menjadi tidak stabil. Itu belum bab rumah sudah macam tongkang pecah, bersepah barangan mainan di sana-sini. Keletihan badan dan minda membuatkan anda  naik angin. Yang jadi mangsa anak-anak.

Bayangkan jika setiap hari anak dimarahi kerana situasi ini, sudah tentu tidak baik untuk perkembangan emosi mereka. Justeru Dr. Siti Ujila Masuri, seorang pensyarah dan juga penulis buku keibubapaan berkongsi tip berikut untuk membantu para ibu menangani situasi ini dengan betul.

“Sebagai manusia, emosi kita tidak menentu. Kadang balik rumah dengan kepala yang kusut, ‘bateri’ tenaga tinggal 10% dan perlu di ‘charge’ segera. Masalahnya baru saja nak charge, rumah sudah terlebih dahulu dilanda ribut taufan. Tuan-puan pun boleh teka apa yang jadi selepas itu.

“Dalam hidup ini, kita cuba melakukan yang terbaik dan bekerja keras namun terkadang kita lupa apakah sebenarnya yang kita inginkan. Jawapannya ada pada ayat ini yang sangat terkesan di hati:

““Wahai jiwa yang tenang. Kembalilah kepada Tuhanmu dengan hati yang redha dan diredhai. Maka masuklah ke dalam golongan hamba-hambaKu, dan masuklah ke dalam syurgaKu” Surah Al Fajr ayat 27-30

“Ya Allah, bila baca ayat ini, seolahnya Allah beritahu “whatever you do, all you really want adalah jiwa yang tenang”.

“Jiwa yang apapun masalah yang datang dalam hidup, orang kata ‘dalam hati ada taman’. Subhanallah, rupanya Allah dah bagi jawapannya dalam Quran. Kita kerja keras, kita besarkan dan didik anak-anak, kita bersolat mengaji, kita bersilaturrahim, semuanya untuk kita mencapai satu pekara:

“Jiwa yang tenang. Hati yang redha dan diredhai.

Izinkan saya berkongsi beberapa tip yang mungkin boleh digunakan. Tip yang saya amalkan dan alhamdulillah bonding saya dengan anak-anak kuat walaupun ada masanya saya jadi cikgu disiplin yang garang.

Cuba 5 Tip Ini

Saya percaya, tip ini bukan perkara baru. Sekadar satu perkongsian yang moga-moga bermanfaat buat saya dan para pembaca:

1. Peganglah jawapan yang Allah berikan itu saat kita melangkah kembali ke rumah selepas seharian bekerja. Katakan dalam hati: “I am going to see my loved ones. This is our happy moment“. Kalau boleh, tampal nota di mana-mana sebagai friendly reminder.

2.  Happy moment bukan bermaksud kita tak marah anak. Jika kita perlu tegur kesalahannya, ia mesti dilakukan dan pastikan anak-anak sedar kesilapannya.

3.  Tapi bila mood kita OK, ambillah peluang itu sehabis baik untuk katakan pada anak “Sayang mama kat kakak”. Sambil makan bersama atau tengok tv, peluk anak atau sesekali usap kepalanya sambil kita katakan “Sayang anak mama ni”.

Walaupun anak kita masih leka menonton tv saat itu, tapi sebenarnya kata-kata kita itu sampai ke hatinya hingga ia tahu yang ‘mama sayang saya’

4 Bila anak buat perkara yang baik yang menggembirakan kita walaupun sekadar menolong kita mengambil telefon di tingkat atas, pujilah dia sehabis baik “Baiknya anak mama ni, thank you sayang tolong mama. Good sayang. Mesti Allah sayang kakak kan sebab tolong mama ni” sambil picit pipinya yang comel atau hidungnya yang cute.

5. Carikan satu aktiviti yang kita boleh lakukan bersama dengan anak-anak yang boleh buat kita gelak-gelak bersama. Tanpa perlu keluarkan wang dan tanpa perlu keluar dari rumah.

Contohnya, saya dan anak-anak suka bermain ‘dinasour’ di mana saya akan jadi dinasour yang akan mengejar anak-anak sampai mereka berlari lintang pukang sambil ketawa tak kering gusi dibuatnya.

Saya suka sangat momen ini. Dapat buat 10 minit pun sudah cukup menggembirakan anak. Abahnya pula suka bermain ‘horse’. Abah duduk di kerusi, kemudian anak-anak duduk di kaki abah. Konon-konon masukkan duit syiling 50 sen, tiba-tiba horse bergerak (kaki abah) dan mereka punyalah suka (walaupun bergerak setempat).

Supaya, walaupun ada masanya kita marah…ada masanya kita kurang sabar melayan karenah anak-anak, tapi anak tahu yang kita sayangkan mereka. Kerana ada masanya kita tergelak bersama. Ada masanya kita memeluk dan memujinya.

Tip di atas adalah antara elemen dalam Teknik ADHA (Allah Dalam Hati Anakku). Apabila kita melakukannya, secara automatik kita sendiri akan jadi mak ayah yang “full of love“. Kita yang terlebih dahulu akan menjadi ibu bapa yang mudah menunjukkan kasih sayang, hanya dengan satu teknik yang santai.


‘Wad Seakan Masjid.’Nurse Kongsi Kisah Jemaah Tabligh Ketika Dikuarantin.

Pelbagai kisah yang kita ketahui mengenai frontliners terutama para doktor dan nurse yang menjaga para pesakit yang dijangkiti virus bahaya ini.

Penat lelah mereka yang bekerja tanpa henti, begitu terkesan dihati setiap rakyat Malaysia.

Begitu juga kisah yang diceritakan oleh seorang nurse ketika menjaga pesakit dikalangan ahli tabligh ketika dikuarantin.

Semoga kita muhasabah diri kisah ini yang dipaparkan disebuah laman facebook.

Ikuti perkongsian ini.

WAD SEAKAN MASJID

“Tak sempat nak cerita pgalaman semalam sebab terlalu penat. Balik terus je tidur. Wad  kami smlm dah penuh. Bila masuk dlm wad tu macam masuk dalam masjid. Kebanyakkannya semua berjubah. Ada yang berkopiah, berserban. Semua tsenyum je. Tak ada muka yg bkerut, marah. Semu bckp lembut-lembut.

Macam mana tak tsentuh hati ni. Tangan masing-masing ade tasbih. Ada yang solat sunat. Ada yg bzikir. Ada yang mengaji al quran. Sangat-sangat rasa simpati. plawat pun tak dibenarkan masuk.  Makan jelaa mana yang ade di hospital. Wad pn baru je buka.Banyak yang kurang tapi mreka tak marah. cakap pun baik-baik. Siap tanya lagi, apa lagi nurse yang kami boleh tolong. Kadang hati ni terfikir knp tuhan tak ganti kan dgn manusia yg jahat-jahat kt muka bumi ni dengan mereka yang kaki minum.”

HATI TERSENTUH

Sedih.Sayu smpai mnitik air mata. Tak  tak dalam wad covid tu smuanya orang yang ilmu agamanya tinggi. Mereka mengaji,. solat berjemaah, bertasbih, azan, merdunya suara.lunaknyee. smpai tsentuh hati ni. Bertongkat seperti Tok Guru Nik Aziz tok. Ada  yg sbaya ayah kita. datuk kita. sedih sgt. kalo lh hilang orang yg beragama. apa yang jadi di dunia ni. mreka langsung tak myusahkan. smuanya sgt2 baik. sudah2 lh kecam golongan tabligh.”

“Gantikan mereka dengan yang kaki judi. yg songsang.. kaki club. dgn |tp nk buat mcm mana. allah lg mgetahui. Orang yg beragama yang beriman slalu di uji. ni pgglaman saya. walaupn jaga 30 psakit. ye letih memang letih. tp rasa Simpati dan ksian tu lebih tinggi. memang tkesan di hati. jgn lh di ambil nyawa mreka smua. sbb mreka-mreka sgt sgt baik. doakn smoga di panjangkan umur. dan dpmudahkn urusan.”

Semoga virus ini segera disisihkan dinegara kita. Aminn


“Ya Allah Indahnya Rezeki Allah.”  Dr Sheikh Muszaphar Kongsi Berita Bakal Timang Sepasang Kembar Lelaki & Perempuan!

Umum mengetahui pasangan ini bakal bergelar ibu dan ayah tidak lama lagi. Lebih menggembirakan, mereka bakal menimang sepasang kembar buat kali kedua tidak lama lagi.

Isteri kepada angkasawan negara iaitu Datin Dr Halina yang kini sedang hamil 22 minggu meluahkan rasa syukur dengan kurniaan tersebut.

Menerusi laman instagramnya, Datuk Dr Sheikh Muszapahr memuat naik gambar imbasan 3D bayinya serta berkongsi kondisi diri isteri kesayangannya.

Menurutnya, anak kembar pertama seberat 485gram manakala anak kedua adalah 458gram. Anak pertama adalah lelaki dan anak kedua adalah perempuan.

Pic – Antenatal Scan today

Alhamdulillah – it’s a pair .
A Boy and A girl .
Truly excited …
Dr Halina is 22 weeks pregnant now .
Still a long way to go …
Do pray for her well being Everyone .
Amiinn ….
Love As Always …
PS – The twins are laying side by side . 😘

Dr Halina dan Sheikh Muszaphar sebelum ini sudah dikurniakan 4 orang cahaya mata dimana dua adalah perempuan dan satu pasangan kembar lelaki.

Anak-anak mereka adalah Sophea Isabella, Sophea Natasha dan kembar lelaki iaitu Sheikh Adam dan Sheikh Noah.
Dalam satu perkongsian sebelum ini, Dr Halina mengakui kehamilan kali ini sedikit mencabar memandangkan usianya kini sudah 39 tahun.

“Terima kasih kepada semua atas doa anda. Alhamdulillah kami bersyukur dengan segala doa yang baik-baik dari anda semua. Terima kasih lagi.

“Hamil di lewat usia datang dengan pakej cabaran yang berbeza. Saya dapat rasakan badan saya memberi reaksi berbeza berbanding kehamilan dulu. Yang sama hanyalah saya semakin membesar,” tulisnya di Instagram (IG).

Terbaru, Dr Halina meluahkan rasa syukur dengan tahap kesihatan serta perkembangan bayi-bayinya.

“Im just so grateful and humbled with the news we received today.. inshaAllah, twin 1 is a boy and twin 2 is a girl. Allahuakbar!


Kempiskan Perut Ikut Petua Nenek, 5 Tip Confirm Jadi, Ibu Beranak Ramai Wajib Cuba Ni!

Masalah perut buncit memang boleh buat wanita jadi jiwa kacau. Apa lagi jika ada rakan sepejabat yang mula menegur.

Memang sakit hati dengan teguran rakan-rakan tetapi ada baiknya untuk anda. Ia penanda bahawa anda harus lebih menumpukan pada kecantikkan diri sendiri. Jangan asyik kisahkan soal anak sahaja.

Sambil-sambil masak di dapur, apa kata anda cuba buat petua ini. Tak usaha tak tahu akan hasilnya. Jadi kenalah cuba!

Petua 1 -Limau Nipis vs Kapur Sireh
Perah jus limau nipis dan campurkan dengan sedikit kapur sireh. Gaulkan rata dan sapukan seperti pilis pada perut. Lakukan pada keseluruhan perut dan kemudian barulah bengkung di pakai dengan kemas seperti biasa. Lakukan langkah ini setiap pagi dan petang, selama 40 hari sepanjang tempoh waktu berpantang.

Petua 2 – Cuka Vs Kunyit Hidup
Ambil sedikit cuka, garam dan kunyit hidup kemudian kisarkan hingga halus. Sapukan pada permukaan kulit perut dan ratakan seluruh kawasan. Berbengkunglah seperti biasa dan lakukan setiap hari.

Petua 3 – Jus Gula Merah
Ambil sedikit beras dan kisar hingga halus. Kemudian ambil sedikit cekur bersama gula merah, air asam jawa dan sedikit air suam dan gaulkan rata. Tapis kesemua bahan ini dan amalkan empat kali seminggu.

Petua 4 – Halia & Asam Jawa
Ambil beberapa potongan halia dan tumbuk halus kemudian gaulkan dengan perahan asam jawa yang agak pekat. Makanlah dengan nasi yang masih panas dan amalkan sajian ini setiap hari. Hasilnya, perut akan menjadi kempis malah pengaliran darah dalam badan juga akan lebih teratur. Wajah anda akan tampak lebih sihat dan berseri.

Petua 5 – Halia & Limau Nipis
Gunakan halia sebagai asas utama untuk membuang angin. Ambil halia, perahan jus limau nipis, air suam, garam dan sesudu kecil lada hitam kemudian dikisar halus. Kacau adunan dan tapislah airnya. Amalkan minum air ini sehingga perut leper.


Lebih 10 Kali Buat Umrah DIY, Wanita Ini Kongsi 7 Tip, Sangat Murah!

Impian semua umat Islam untuk menjejakkan kaki ke Madinah dan Mekah. Namun semua maklum untuk ke sana memerlukan perruntukkan yang tinggi. Maklumlah biasanya untuk ke sana kita akan mendapatkan khidmat agensi pelancongan untuk menguruskan urusan pergi balik, penginapan dan jadual di sana.

Namun bagi mereka yang sudah pernah ke sana sudah tentunya ia tidak menjadi masalah jika pergi tanpa melibatkan agensi pelancongan.

Lebih istimewa  telah lebih 10 kali mengerjakan umrah ke tanah suci. Jom ikuti perkongsiannya.

Lebih 10 Kali Buat Umrah DIY

“Sebelum saya bawa jemaah umrah ke Tanah suci..saya dah pergi umrah lebih 10kali. Boleh kata skali je pergi dengan travel agen, lain-lain saya umrah DIY je. Tapi  masa tu saya guna visa umrah la. Minta kawan saya buatkan, kebetulan saya kenal kawan-kawan yang kerja dengan syarikat travel agent, so mudah la.”

Selepas keluar berita tentang kerajaan Arab Saudi umum kebebasan masuk ke negara dia tahun lepas. Baru saya mula start bawa jemaah ke Tanah suci. Sebab dah ada visa tourist. Alhamdulillah sangat.

“Sekarang anda boleh di mana mana sahaja. Anda boleh datang ke Arab Saudi untuk menunaikan umrah…”

Ini bukan statement saya. Ini Statement dari kementerian Haji dan Umrah dari kerajaan Arab Saudi sendiri.. Anda blh dtg ke Arab Saudi dengan mudah.

Masyallah kan.  Berita baik untuk seluruh umat islam di seluruh dunia.

Allahuakbar. Bukan kah ini yang kita nanti nantikan untuk kita ke Tanah suci dengan mudah. Bila-bila masa bolh pergi dan boleh pergi sendiri-sendiri.

Bulan 10 ni pulak. Saya dengar-dengar  penerbangan Air Asia pun dah nk mulakan operasi mereka..

So tuan puan blh beli tiket penerbangan Murah Air Asia dan blh pergi umrah dgn harga bajed.

Best kan. Boleh  duduk di Mekkah tanpa batas. Kalau tuan puan nak pergi Mekkah untuk tempoh 22 hari kan iaitu 10 malam di Mekkah dan 10mlm di Madinah.

7 Tip Ke Tanah Suci Secara DIY

Ni saya nak kongsi tip.

1) Untuk Tiket flight, tuan puan blh letak bajed RM3150. Insyallah blh dpt murah lg klu naik Air Asia. Beli dkt website je..mudah

2) Visa pulak, tuan puan buat sendiri..buat visa tourist je, harga RM650 lebih kurang.

3) Hotel ni sangat-sangat flexible. Biasa saya kongsi hotel yang jarak 100M kan. Sekarang saya nk kongsi hotel yang jarak 1.5KM pulak.

Jika tuan puan pilih hotel yg jarak 1.5KM, harga satu mlm, kita blh dpt hanya la SR80 je satu mlm, hotel besar, bilik luas, dan blh dpt hotel 3 start. Tuan puan dtg 4 org, kongsi2 bilik..jadi kos seorg SR20.

Jika tuan puan duduk 10mlm di Mekkah, maka kos hotel di Mekkah SR200 atau RM240. Tuan puan tak perlu risau, biasa hotel yg jarak 1.5km ke Masjid Al haram ni, mereka ada sediakan bas shuttle. Setiap 30 minit, ada bas. So blh rancang perjalan kita nk ke Masjid dgn mudah..InsyaAllah.

Hotel di Madinah plk..tuan puan cari yg ekonomi sikit, yg jarak dlm 300M ke masjid Nabawi. Kos dlm SR 120 semalam. Kongsi2 4 org, so satu mlm kos dia SR30.

Kita duduk di Madinah 10mlm, kos dia SR300 atau RM360.

Tuan puan bayangkan, kos penginapan 22 hari 20 mlm dgn hotel bajed ni hanya la RM600. Masyallah kan..tersangat2 murah.

4) Bimbingan Mutawif plk, kita dtg 4 org kan..kita share2 Mutawif RM200 seorg, so Mutawif akan bimbing kita di sana untuk buat umrah dan bw kita ziarah2.

5) Bahagian transport plk..memandangkan kita pergi ber4 je, tuan puan blh guna speed train untuk bergerak dari Mekkah ke Madinah harga lebih kurang RM180.

Untuk tambang teksi bg ziarah2 lain..tuan puan letak bajed seorg RM200, dan guna teksi untuk pergi ziarah. Sgt2 mudah.

So kos transport untuk speed train dan tambang teksi untuk ziarah2 ialah RM380.

6) Makan minum, tuan puan blh jimat..dtg ber4 kan..kongsi2 bw beras, bw rice cooker, bw makan2 yg mudah di masak, dan sebagainya. Letak la bajed untuk makan minum selama 22 hari 10 mlm ni, RM30 sehari × 22hari = RM660.

7) Beli travel insurance under etika tripcare360 harga RM59.90 blh cover RM100k. Dan satel bab insurance.

Ready untuk beli simkad SR100, atau RM120, untuk mudah kita nk berhubung dgn kwn2 kita..so kena ada internet. So total kan la semua skali bajed tu…

Nk pergi umrah yg 22hari 20 mlm tu. Ok..jika saya tambah semua skali..kos dia RM5819.90

Kos RM5819.90 ni tuan puan…dah termasuk semua skali, termasuk makan, termasuk simkad, termasuk insurance, termasuk ziarah,termasuk tiket train, termasuk tiket flight pergi blk, termasuk hotel 22hari 20mlm, termasuk bimbingan Mutawif dan visa.

Boleh pergi Mekkah 22hari 20mlm tuan puan Blh solat 40 waktu di Masjid Nabawi

Boleh solat 40 waktu di Masjid Al haram  MasyaAllah…sini yang kita nk kejar…pahala solat Street 40 waktu di Masjid Al haram dan 40 waktu Street solat fardu di Masjid Nabawi…pahala sgt2 besar …

Ada yang tak pandai.  Ada yang takut…

Don’t worry tuan puan…skrg ramai dan sgt2 ramai org pergi umrah sendiri2…

InsyaAllah…  Try pergi skali..pasti tuan puan akan jatuh cinta untuk pergi dan pergi dan pergi lagi ke Tanah Suci…

Percaya la. Kenangan umrah DIY dgn suami…


Wanita Usia 40an Nak Kekal Awet Muda, Rajin-rajin Amal Air Ni!

Memiliki kulit anjal, cantik, bersih,  bebas cela dan sekali gus kelihatan awet muda, semestinya kita merasakan perlu diberi tumpuan dan penjagaan yang rapi.

Bukan sahaja melalui penggunaan set perawatan dan kecantikan wajah, bahkan perlu juga mengamalkan  penjagaan kesihatan dari dalaman dengan pengambilan makanan yang tertentu.

Contohnya sebagaimana yang diamalkan oleh wanita yang membahasakan dirinya sebagai Kak JJ. Baginya, untuk kekal awet muda elok sekiranya amalkan minum air pegaga yang dicampur dengan bahan-bahan tertentu  yang bagus untuk tubuh dan kecantikan.

Nak tahu detail, jom baca perkongsiannya ini.

KULIT TEGANG MUDA BERSERI HANYA DENGAN PEGAGA

Kecik je pegaga ni tapi khasiat dia sangatlah best terutama untuk kita wanita-wanita yang suka jaga kecantikan wajah.

Hah, nak tau tak?
Kak JJ nak share resepi air pegaga ni khas untuk korang, wanita yang nak menten cantik berseri-seri, kulit tegang dan nak kulit muda remaja.( Lelebih lagi umur dekat 40an ni)

Ok jom tengok bahan dan caranya :

1 inci halia
Segenggam pegaga bersama akar(ambil dalam pasu kat laman)
1 gelas air
1 sudu madu

Cara membuatnya :

Blendkan.
Ok then bolehla minum.
Terpulang korang nak tapis ke tak, kalau kak JJ minum je.

Ada rasa pedas-pedas halia tapi takrasa pahit pegaga pun air ni.

Kak JJ highlight khasiat air pegaga ni
antaranya merawat kulit bermasalah, menyerikan wajah dan menegangkan kulit.
Ia juga membantu pertambahan kolagen dan membantutkan penuaan sel. So jadi awet muda la kita

Kehebatan pegaga disudut lain, ia meningkatkan imun sistem. Ia membuka pembuluh darah di dalam OTAK.
Nutrisi mudah masuk,maklumat segera hadam dan memori semakin baik.

Boleh search lagi banyak sangat khasiat pegaga, sekali kunyah bermacam benefitnya ke badan.


“Ini Baru Real Rock. Tuhan Tetap Tak Lupa.”  Kumpulan Wings Tunai Umrah

Sejak akhir-akhir ini ramai selebriti Malaysia yang memilih untuk mengerjakan ibadah umrah termasuklah Kumpulan rock lagenda, Wings.

Menerusi perkongsian di akaun Instagram rasmi kumpulan itu, kesemua anggota Wings iaitu Awie (vokalis), Eddie (bass), Black (dram), Syam (gitar) dan Edrie Hashim (gitar) sudah berada di Lapangan Terbang Antarabangsa Kuala Lumpur (KLIA), Sepang.

“Segala puji bagi Allah atas nikmat yang diberi, semoga Wings peroleh Umrah yang maqbullah, Allahumma Aamin 🤲🏻

Doakan urusan Wings disana dipermudah dan dapat menunaikan ibadah Umrah dengan sempurna.”

WARGAMAYA TITIP DOA

Meninjau di ruangan komen, rata-rata peminatnya menitipkan doa buat kumpulan Rock kesayangan mereka.


Ustaz Bertukar Jadi Spiderman, Beri Semangat Baru Murid Kembali Ke Sekolah. Inspirasi!

Benar kata perpatah, guru ini bagaikan lilin yang membakar diri. Sanggup bersusah untuk memberikan yang terbaik  buat anak didiknya.

Lantaran menyedari sekolah ditutup sejak tahun lepas sehinggalah Kementerian Pendidikan Malaysia mengumumkan pembukaan kembali sesi persekolah bermula 1 Mac lalu, pihak sekolah diseluruh negera telah melakukan pelbagai persiapan.

Begitu juga dengan sebuah sekolah di pendalaman Sarawak, Sekolah Kebangsaan (SK) Kut, Pulau Bruit. Selain persiapan pembelajaran dan persekitaran sekolah mengikut SOP yang ditetapkan oleh KKM, Seramai 31 murid turut dikejutkan dengan kehadiran watak yang disukai ramai iaitu Spiderman di sekolah berkenaan. Cara yang unik dan inspirasi!

Individu yang dibawakan oleh Spiderman bukan calang-calang, ia dibawakan oleh seorang pendidikan, Ustaz Muhamad Tarmizi Awang@ Yacoob, 35, yang merupakan seorang guru pendidikan Islam sekolah berkenaan.

Menurut pendidik yang berasal dari Kuala Krai Kelantan ini yang dua tahun mengajar di sekolah berkenaan.

Ketika dihubungi Keluarga, beliau menjelaskan bahawa idea kreatif adalah hasil daripada beliau sendiri dan julung kali diadakan di sekolahnya untuk memberi semangat kepada anak-anak yang kembali ke sekolah.

Idea timbul selepas lihat murid-murid saya dah lama tak ke sekolah. Jadi nak tarik mereka, fikir satu idea dengan harapan anak-anak murid ini kembali bersemangat untuk ke sekolah.

Walaupun jauh di pedalaman sarawk, mereka berhak bahagia..

Sempat la smlm bertukar watak sekejap. Ustaz boleh, Spiderman pun kita on la. Janji anak didik kita semangat untk hadir ke sekolah

Nasib double seluar. Maklumla seluar dia ketat.

Tahniah cikgu dan warga pendidik sekolah! Semangat membara inilah yang akan memberi motivasi kepada anak-anak untuk belajar dengan penuh keseronokkan.


Khasiat Kulit Buah Delima Yang Ramai Tak Tahu Antaranya Kurangkan Cirit Birit Dan Awet Muda.

Tahukah anda, buah delima membantu mengekalkan keanjalan kulit kerana kaya dengan vitamin C. Di samping itu, buah delima berupaya membantu proses pembaharuan kulit, menghilangkan sel-sel kulit mati dan mencegah kulit kusam.

Menurut penelitian di American Journal of Clinical Nutrition, antioksidan dalam buah delima dapat mengurangkan oksidasi LDL (kolesterol jahat) pada tikus. Hal ini menurunkan kadar LDL dan meningkatkan HDL (kolesterol baik).

Manakala kulit delima juga mempunyai dua kali ganda antioksidan dari isinya sendiri. Jika selama ini kita buang aje kulit, kena mula simpan kulitnya yang banyak manfaat.

Sebagaimana perkongsian wanita ini yang mengunakan kulit delima sebagai teh untuk cirit birit dan kecantikkan kulit.

Ikuti perkongsiannya.

Hari ni Aisyah nak share petua cirit birit. Petua cirit birit ni memang akan keluar bila Aisyah cirit birit jek.  Aisyah memang suka sangat petua cirit birit ni sebab dia bukan setakat boleh kurangkan cirit birit, tapi boleh cantikkan kulit juga.

Petua ni memang omputih selalu guna untuk cirit birit dan kesan dia memang proven. Siapa follow Aisyah dah bertahun mesti pernah nampak Aisyah cerita pasal teh kulit delima.

Kulit delima ni bukan setakat bagus untuk cirit birit. Untuk kulit pun bagus tau. Bayangkan, kulit delima tu 2 kali antioxidant dari isi dia yang merah tu.

Jadi bila korang rajin minum, kedut kedut memang segan nak datang, pastu kulit cantik jek. Merah merah pink gitu. Tapi tu kalau korang rajin minum la. Selain tu dia ada juga khasiat lain. Aisyah list kan kat bawah ni okey.

Khasiat kulit delima

– kaya dengan vitamin C
– bagus untuk usus dan cirit birit
– detox badan
– kurangkan kedut muka
– lambatkan proses penuaan
– sakit tekak
– batuk
– lembabkan kulit
– mencegah kanser
– buasir
– cacing
– turunkan kolestrol
– menguatkan jantung
– antibakteria
– radang sendi / kuatkan tulang

Cara penyediaan:

Cara buat dia pun senang jek. Korang rebus atau rendam kulit delima dengan air panas mendidih.

Bila suam boleh minum. Nak sedap campur dengan madu sikit. Kulit delima tu amik sikit jek.

* Aisyah guna kulit delima kering

Kulit delima kering ni best sebab kita boleh minum dia bebila masa. Bukan musim delima pun boleh minum.

So, lepas ni kalau korang makan delima kulit tu jangan buang. Tapi boleh keringkan buat teh kulit delima.


‘Eye Bag’ Berkilo Anak Liat Tidur Malam. Tak Sangka Dengan Pujian Pun Boleh Buat Dia Mengantuk!

Anak-anak ni kalau kita sebagai ibu ayah tak suruh tidur, memang celik je mata tu! Betul tak? keesokannya, mula la susah nak bangun pagi pergi ke sekolah!

Ibu ayah perlu tahu, pentingnya anak-anak untuk mendapatkan tidur yang cukup untuk anak kerana  anak yang tidak cukup tidur boleh menggangu fokus semasa pembelajaran dalam kelas.

Tidur sebenarnya dapat membantu pertumbuhan tubuh kanak-kanak. Jumlah purata jam yang diperlukan untuk kanak-kanak yang berusia empat hingga enam tahun berehat untuk tidur ialah antara 10 jam hingga 11 jam.

Sewaktu kanak-kanak tidur pertumbuhan hormon berlaku dalam masa beberapa jam. Kanak-kanak yang cukup rehat akan berasa segar untuk bermain, belajar dan mengurangkan stress keluarga.

IBU BAPA AKAN BERASA STRESS APABILA TERPAKSA MENUNGGU DAN MELAYANI ANAK YANG SUKAR TIDUR. KEADAAN INI MENGGANGGU WAKTU TIDUR IBU BAPA YANG BEKERJA KEESOKAN HARINYA.

Umumnya tidak ada panduan yang benar-benar boleh diikuti dan tidak ada salah betulnya jika anda mencuba menyelesaikan masalah kanak-kanak lewat tidur. Cara penyelesaian setiap kanak-kanak adalah berbeza dengan kanak-kanak lain. Ibu bapa hendaklah peka dengan sifat anak-anaknya. Ibu bapa dan keluarga seisi rumah hendaklah memberi kerjasama dalam membantu anak yang selalu tidur lewat.

#1 Jadual

Masa untuk tidur hendaklah tetap mengikut jadual yang ditetapkan pada setiap malam. Sekiranya anda mahukan anak tidur jam 8:00 malam. Jadual untuk tidur tidak boleh berubah-ubah. Sekiranya setiap malam berubah-ubah jadual akan meletihkan kanak-kanak. Anda perlu bertegas dengan peraturan waktu tidur dengan anak anda. Perlu diingat sebenarnya kanak-kanak menguji ibu bapa jika selalu mengikut kehendaknya. Oleh itu jangan melayani kerenah anak dan bertegas dengan jadual yang telah anda tetapkan. Peringkat permulaan agak sukar tetapi apabila jadual yang ditetapkan diikuti ia akan menjadi kebiasaan.

#2 Tidak ikut permintaan anak

Cuba tidak melayani kehendak anak apabila disuruh tidur. Contohnya meminta tunggu sebentar kerana belum habis bermain. Semua permintaan dijadikan sebahagian dalam rutin sebelum tidur. Sekiranya dengan membenarkan permintaan yang sesuai sebagai rutin sebelum tidur. Misalnya membenarkan membawa satu alat mainan sebagai teman untuk tidur. Pastikan dengan jelas satu permintaan adalah had yang peruntukan yang diberi. Jangan layani permintaan yang lain. Kanak-kanak yang mempunyai masalah untuk tidur akan menguji anda dengan membuat berbagai permintaan sebagai helah untuk melewatkan masa.

#3 Tegas

Apabila anak anda telah masuk bilik tidur atau telah baring di atas katil pastikan anda bertegas dengan peraturan. Anak anda tidak dibenarkan bangun dari katil atau meninggalkan bilik tidur. Jangan pedulikan protes atau rungutan anak anda. Kurangkan interaksi dengan anak anda. Jika anak anda berterusan mahu keluar bilik anda memberi amaran akan mengunci bilik tidur. Jika anda tegas dengan peraturan, anak anda akan memahami dan mematuhi pada hari-hari berikutnya.

#4 Beri pujian

Sentiasa memberi pujian jika anak anda sudah mahu bergerak ke arah tempat tidur. Temani sebentar sambil memberi dorongan ketika anak anda berada di tempat tidur. Kata-kata semangat dan pujian menjadikan dia memahami kepentingan tidur. Beritahu kepada anak anda tentang persiapan ke tadika memerlukan tidur awal. Memberi kata-kata semangat yang positif yang mudah difahami dapat memberi ketenangan sebelum anak itu tidur. Contohnya memberitahu badan yang sihat dan cergas baik untuk belajar di tadika.

#5 Baca buku

Sebaik-baiknya anda digalakkan membacakan sebuah buku yang digemari sebelum tidur. Secara tidak langsung dapat merehatkan minda anak dengan membacakan buku cerita. Pastikan memilih buku yang sesuai dan bukan buku yang menyeramkan dan menakutkan anak-anak. Pilih buku yang mengembirakan dan memberi ketenangan kepada anak anda sebelum tidur.

#6 Tutup televisyen

Masalahnya jika mempunyai keluarga besar atau adik-beradik yang ramai. Semua pihak hendaklah bekerja sama. Waktu menonton televisyen hendaklah dihadkan. Pengaruh persekitaran agak menyulitkan untuk melaksanakan rutin tidur kepada anak yang berusia 5 tahun dan juga anak-anak kecil yang lain. Faktor gangguan persekitaran menjadikan masalah untuk tidur. Pengorbanan ahli keluarga diperlukan untuk membantu anak-anak mematuhi jadual tidur yang dirancang.


“Sedapnya Nama, Geram Tengok Pipi Tu.” Lepas 6 Hari, Farah Nabilah Dedah Nama Anak!

Selepas enam hari melahirkan, Pelakon Farah Nabilah Saipuddin, 28, berkongsi nama anak sulungnya iaitu Andre Omar Mohamed Amirul.

Perkongsian tersebut dimuat naik menerusi laman instagramnya semalam.

“My precious, Andre Omar bin Mohamed Amirul,” katanya.

Biarpun awal-awal kelahiran, Farah  enggan mendedahkan wajah bayi sulungnya itu, namun, dalam perkongsian tersebut dia berkongsi sebahagian wajah anaknya dan bergurau mengenai Andre Omar yang tembam.

“Ya, semua makanan yang saya pesan melalui perut mommy pergi ke pipi saya,” katanya berseloroh.

Farah dan suami yang juga juruterbang, Mohammed Amirul Yunus selamat diijabkabulkan pada 20 Disember lalu di Mutiara Ballroom, Royale Chulan Damansara.

Rata-rata pengikut dan rakan selebriti turut mengucapkan tahniah dan tidak sabar untuk melihat wajah penuh Andre Omar.


Ikut Tip Peguam Ini Jika Kenderaan Anda Dilanggar Dari Belakang. Sangat Bermanfaat Untuk Kaum Ibu!

Apabila berlaku sesebuah kemalangan, pasti kita akan diserang panik nak-nak lagi bagi kaum wanita yang pertama kali mengalami situasi begini. Apakah yang harus dilakukan dan siapa yang patut dihubungi. mungkin waktu ini ada akan bluir seketika.

1 . Jika ada orang langgar kereta anda dari belakang, jangan panik dan bawa bertenang

2. Berhentikan kereta anda di tepi jalan di kawasan yang lapang dan selamat. Ini untuk mengelakkan berlakunya kesesakan lalulintas

3. Selepas anda lihat kenderaan yang melanggar anda juga memberhentikan kenderaannya, ambil telefon bimbit anda yang ada kemera dan keluar daripada kereta anda
Ingat! Jangan ambil sebarang alatan yang merbahaya seperti steering lock, parang, peralatan yang di perbuat daripada besi dan sebagainya, kerana anda mungkin boleh di tuduh cuba untuk melakukan serangan dan kecederaan kepada orang lain dan harta benda awam

4. Ambil gambar plat dan cukai jalan kenderaan yang langgar anda tadi

5. Apabila pemandu kenderaan yang langgar anda tadi keluar daripada kenderaannya, sapa lah dia dengan baik. Kalau pun anda tidak mampu nak senyum padanya, tetapi janganlah terus memaki hamun kepadanya

6. Tanyakan kepadanya dengan baik kenapa dia langgar kereta anda tadi? Kebiasaannya dalam situasi sebegitu masing – masing akan cuba menyalahkan satu sama lain. Kawal kemarahan anda, jangan bertengkar, bergaduh dan berbalah di situ kerana ianya tak akan menyelesaikan masalah tetapi hanya akan menyebabkan kesesakan lalu lintas dan mengganggu pengguna jalan raya yang lain

7. Kalau boleh minta tengok daripada pemandu yang langgar kereta anda tadi kad pengenalan atau lesen memandunya. Ambil gambar kad pengenalan atau lesen memandunya

8. Jika dia tidak mengaku bersalah melanggar kereta anda, jangan paksa dia mengaku atau paksa dia bayar wang kepada anda. Just bagitahunya, dari segi undang – undang, sekiranya sesuatu kenderaan melanggar kenderaan lain daripada belakang, kecuaian adalah di sebabkan oleh kenderaan yang melanggar itu

9. Jika dia mengaku bersalah, minta dia menanggung kos pembaikan kereta anda. Sekali lagi di ingatkan, tak perlu minta wang daripadanya. Terus ajak dan bawa dia ke bengkel yang anda biasa berurusan untuk menilai berapakah kerosakan kereta anda
Kalau boleh terus pergi, jangan tangguh – tangguh walaupun anda ada urusan lain. Lagi cepat anda selesaikan perkara tersebut lagi bagus

10. Jangan lupa ambil nombor telefonnya atau bisnes kadnya supaya mudah anda menghubunginya nanti

11. Jika dia berkeras tidak mahu mengaku bersalah dan tidak mahu tanggung kos pembaikan kereta anda, tidak mengapa, jangan serang atau melakukan sesuatu yang boleh di anggap sebagai kesalahan jenayah terhadapnya. Biarkan saja dia pergi. Ini kerana anda telah dapat segala info berkenaan kenderaan dan dirinya

12. Terus pergi buat report polis di balai polis berhampiran

13. Dengan report polis tadi pergi ke JPJ dan lakukan carian kenderaan untuk mengetahui syarikat insurans kenderaan yang langgar kereta anda tadi

14. Pergi terus ke bengkel panel syarikat insurans tersebut dan minta 3rd parti claim untuk membaiki kerosakan kereta anda tersebut

Mudah bukan ? Tak perlu gaduh – gaduh dan melakukan sesuatu yang boleh menjatuhkan maruah anda dan boleh mendedahkan anda kepada perlakuan jenayah. Negara kita kan ada undang – undang. Patuhilah undang-undang.

Moga informasi ini dapat memberikan manfaat buat kita semua.


Sentiasa Beringat Anak – Anak Ujian Dari Allah SWT Untuk Kita Sentiasa Bersabar.

Melentur buluh biarlah dari rebungnya, demikian juga dalam hal mendidik anak-anak. Ibu bapa perlu memainkan peranan sedari awal kandungan lagi.

Anak-anak adalah amanah Allah. Kitalah yang mencorakkan keperibadian mereka. Mana mungkin anak-anak akan mendengar kata andai sebagai ibu bapa tidak menunjukkan contoh yang terbaik. Konflik keluarga yang dipaparkan di kaca televisyen bukan omongan kosong bahkan ada yang benar-benar berlaku dalam masyarakat kita dewasa ini.

Tanyalah pada diri sendiri, bolehkah kita sebagai ibu bapa untuk memiliki kesabaran dan tawakal yang hebat sedemikian dalam membesarkan anak – anak? Tepuk dada tanya iman. Jom baca perkongsian yang cukup bermanfaat ini.

Setiap kali aku sampai ke bahagian dialog antara Nabi Yaakub A.S. dan anak – anaknya dalam surah Yusuf, otak aku sering menggambarkan sebuah adegan drama keluarga yang ditayangkan di kaca TV. Bezanya cuma tidak ada wajah yang mengisi karakter – karakter itu dalam kepala aku. Seolah – olah otak ini tahu yang mustahil untuk aku menggambarkan lebih dari apa yang tertulis di dalam kalam suci Allah SWT itu.

Dalam surah Yusuf, Allah SWT menggambarkan kepada kita dinamik perangai anak – anak Nabi Yaakub A.S. bermula dengan anugerah kenabian kepada Nabi Yusuf A.S. dan kedengkian adik – beradiknya yang lain terhadap dia dan Bunyamin. Dengki antara saudara ini bernanah hingga ada di antara mereka yang sanggup mencadangkan agar Nabi Yusuf A.S. dibunuh. Bayangkan bagaimana hebatnya Nabi Yaakub berdepan dengan anak – anak yang pelbagai ragam ini.

Sepanjang konflik keluarga ini berlaku, Nabi Yaakub A.S. digambarkan sebagai seorang ayah yang sangat sabar hinggakan tatkala anak – anak beliau datang memberitahu berita yang Nabi Yusuf A.S. dimakan serigala sambil ditunjukkan bajunya yang berlumuran darah, Nabi Yaakub A.S. hanya menegur sikap menipu mereka dan berkata pada dirinya “Fasobran jamil. Allah tempat memohon pertolongan terhadap apa yang kamu ceritakan.”

Begitu juga tatkala anak – anak Nabi Yaakub A.S. datang memberitahunya bahawa Bunyamin telah ditangkap kerana mencuri, beliau hanya menuturkan dialog yang sama, “Fasobran jamil. Semoga Allah mendatangkan mereka semua kepadaku.”

Di sini jelas menunjukkan yang Nabi Yaakub A.S. tidak pernah berdendam atau memarahi anak – anak beliau yang menyebabkan kehilangan dua orang anak kesayangannya bahkan beliau mengambil jalan bersabar dan hanya mengadu kesedihannya kepada Allah SWT walaupun dalam Surah Sad menyebut bahawa Nabi Yaakub A.S. ini memiliki ‘al aidi’ yang digambarkan sebagai kekuatan. Susah tentu, beliau boleh saja menghukum anak – anak beliau dengan kapasiti sebagai bapa dan nabi yang kuat. Namun Maha Suci Allah SWT ingin menonjolkan sisi lain Nabi Yaakub dalam mendidik anak – anak iaitu ‘al absor’ iaitu memiliki pandangan yang tinggi.

Walaupun ada antara anak beliau berkata “Engkau selalu teringatkan Yusuf sehingga engkau dihinggap penyakit atau engkau menjadi termasuk orang – orang yang akan binasa,” bahkan ada juga yang mengatakan bapa mereka itu sudah tidak siuman, Nabi Yaakub tetap berpandangan jauh bahawa Allah SWT yang Maha Mengetahui segalanya akan merungkaikan segala kesedihan yang dialaminya.

Kesan kepada kesabaran dan pandangan jauh Nabi Yaakub A.S. ini boleh kita lihat di akhir kisah ini di mana anak – anak beliau yang berperangai macam – macam itu mengaku bersalah lalu memohon kepada ayah mereka supaya berdoa agar Allah mengampunkan dosa – dosa mereka. Bukan itu sahaja, kesabaran Nabi Yaakub A.S. ini telah meninggalkan legasi kepada Nabi Yusuf A.S. yang juga memaafkan adik – beradiknya yang menzaliminya dulu, “Tidak ada celaan terhadap kamu pada hari ini. Semoga Allah mengampun dosa kamu.”

Memang aku akan menangis setiap kali membaca kisah konflik keluarga Nabi Yaakub A.S. ini dek besarnya jiwa seorang ayah dalam berhadapan dengan anak – anak yang pelbagai ragam. Bolehkah kita sebagai ibu bapa memiliki kesabaran dan tawakal yang hebat sebegitu dalam membesarkan anak – anak?

Kadang – kadang aku rasa sedih bila mendengar konflik antara ibu bapa dan anak – anak yang mungkin bermula dari hal – hal yang remeh seperti dah lama tak balik kampung, tidak berkenan dengan menantu atau anak melebihkan pasangan dari ibu bapa. Perkara sekecil ini kadang – kadang melarat menjadi pergaduhan besar sehinggakan ibu bapa sanggup memanggil anak sendiri sebagai anak derhaka.

Astaghfirullahal adzim. Kalaulah ibu bapa sendiri memanggil anak yang dikandung dan dibesarkan sebagai anak derhaka, apa lagi yang tinggal pada anak itu untuk menghadapi kehidupan ini.

Aku juga teringat akan sebuah kisah seorang artis yang berhijrah. Tatkala orang bertanya, apa yang menyebabkan dia tergerak hati untuk berhijrah. Katanya, “Mak saya. Setiap kali saya nak keluar menyanyi atau buat benda – benda lagha, mak saya hanya kata, mak selalu doakan kamu semoga kamu menjadi orang yang lebih baik. Saya rasa atas berkat doa mak saya itulah Allah beri saya hidayah dan taufik untuk berhijrah.” MasyaAllah hebatnya mak artis ini.

Kisah – kisah begini sangat meruntun jiwa aku supaya sentiasa beringat yang anak – anak ini adalah ujian dari Allah SWT untuk kita sentiasa bersabar dan akhirnya akur untuk menyerahkan segala urusan mereka kepada Dia Yang Menciptakan. Kadang – kadang kita mungkin sudah habis daya dalam menguruskan anak – anak supaya mereka sentiasa berada dalam kebaikan namun ibrah dalam Al Quran terus menerus mengingatkan kita yang akhirnya semua itu adalah urusan Allah SWT. Kita perlu jalankan saja peranan itu sebagaimana yang diajar olehNya melalui kitab ini.

Semoga Allah SWT sentiasa bersama kita dalam perjalanan keibubapaan ini. Amin.

p/s: Menghargai pandangan para asatizah yang lebih berilmu dari saya dalam memahami kisah Nabi Yaakub ini.


“Dulu Pegang Mikrofon, Kini Pegang Sudip. Dulu Wangi Kini Bau Ayam.” Buang Rasa Malu, Amelina  Kini Jual Nasi Ayam & Nasi Minyak!

Pandemik Covid-19 menyaksikan pelbagai perubahan dalam hidup. Kalau dulu hidup bermewah-mewah, namun kini terpaksa melakukan pelbagai kerja demi mencari sesuap nasi.

Kalau dulu, segalanya di depan mata, namun kini terpaksa bekerja keras untuk mendapatkannya.

Kalau dulu hidup penuh glamor, anak seni yang mendapat jolokan Ratu Dangdut Malaysia ini terpaksa berniaga demi kelangsungan hidup.  Bermula 29 Jun yang lalu, Amelina atau nama sebenarnya Norazlina Amir Sharipuddin memberanikan diri memasak dan menjual nasi minyak dan nasi ayam berkenaan bagi menambah pendapatan keluarga.

ibu tunggal kepada enam cahaya mata  dalam pada itu tidak menyangka percaturannya untuk  berniaga makanan tersebut menampakkan hasil. Amelina mula aktif mengiklankan cabang rezeki baharunya menerusi Instagram, nasi minyak versinya terdiri daripada lauk ayam masak merah, salad dan pecal timun.

“Dulu setakat  masak untuk makan sendiri dan anak. Tapi sekarang untuk memasak dan bagi orang lain merasainya ia satu nikmat berbeza.

“Pada mula berniaga saya akui dibayangi rasa takut. Bimbang tak menjadi atau tak ada sambutan. Kali pertama jual pun saya tak promosikan pun di media sosial. Saya cuba buka tempahan sebanyak 15 bekas. Tapi saya optimis rezeki manusia itu akan ada diiringi usaha.

“Malah mujur peminat saya membantu. Merekalah beri semangat. Mereka kata buat saja, nanti boleh ‘order’. Daripada situ mereka memuji kata sedap dan mula berkongsi dengan orang lain di media sosial. Sampai ada yang mengulangi tempahan banyak kali.

“Hari demi hari, tempahan mula meningkat. Daripada masak untuk 10 orang kebiasaannya, saya cabar diri untuk siapkan 50 bekas dalam satu hari. Tak hanya peminat dan pengikut di media sosial, rakan artis pun turut menyokong dengan membeli,” katanya.

Akui Amelina lagi, tidak pernah terlintas dalam fikirannya suatu hari dia akan berniaga makanan hasil air tangan sendiri.

“Satu perkara yang saya tak pernah fikir adalah nak berniaga daripada ‘air tangan’ sendiri. Dahulu memang tiada keyakinan sebab selalu pegang mikrofon sahaja takut kalau pegang sudip tak sedap. Tapi, Alhamdulillah kata pelanggan yang rasa sedap nasi minyak, sesedap suara saya,” ujarnya lagi.

Paling mengharukannya apabila ada individu termasuk peminat yang dari jauh tapi tetap berkeras nak membeli dan menyokong.

“Ada yang buat saya tersentuh hati biarpun jauh dari KL dan Selangor, tapi tetap nak beli dan menyokong. Saya pun suka cara begini, tak perlu beri bantuan wang. Tapi cukup dengan membeli makanan yang saya jual.

“Ada yang duduk di Pulau Pinang, Johor Bahru, Melaka, dan Sarawak sanggup tempah tapi untuk disedekahkan kepada orang yang memerlukan. Malah ada yang beli untuk disumbangkan kepada pekerja  barisan hadapan,” katanya.

Amelina berkata, buat masa ini dia hanya menetapkan Selasa untuk tempahan nasi ayam, manakala Khamis dan Jumaat pula nasi minyak.

“Setakat ini jadilah buka tempahan dua hari dalam seminggu. Itupun, rezeki saya sampat tak menang tangan.

“Saya pun berserah dalam hal berniaga. Allah sudah tetapkan rezeki masing masing.

“Apa yang lebih utama biarpun pek pembungkusan kedua jenis nasi ini biasa, apa yang lebih utama adalah rasa. Biar berbaloi beli.

“Di saat ramai bergelut sekarang ini, bukan senang orang nak keluarkan duit beli itu ini. Jadi saya niat masak yang sehabis baik dan penuh kasih sayang. Kadang kadang, saya tak fikir pun bab terlebih termasuk kuantiti atau bahagian tertentu seperti ayam. Saya anggap itu cara bersedekah,” katanya.

Menamakan jenis menu makanannya daripada judul lagu dangdut pernah dipopularkannya, Amelina mendedahkan yang dia memasak pada mulanya atas dasar mencuba nasib.

“Macam resipi nasi minyak  pun saya belajar daripada mak. Setiap tahu menu berkenaan hanya dibuat mak masa hari raya. Nak masak menu ini memang leceh.

“Jadi saya selama ini ambil kesempatan melihat cara mak memasaknya termasuk berkongsi resipi.  Kalau nasi ayam pula, saya memang menyukainya. Kalau makan di restoran, saya banyak memerhati dan memantau dari kejauhan.

“Jadi apabila mula berniaga, saya akan olah ikut sedap dan rasa hati. Contohnya macam mana nak melembutkan ayam sampai tahan ke malam. Saban hari saya memperbaiki rasanya,” kata Amelina yang turut menghasilkan lagu popularnya, Memori Daun Pisang bertukar dalam bentuk motivasi kepada masyarakat diberi judul Memori Lockdown.

Amelina kini berjauhan dengan empat anaknya yang bersekolah dan tinggal bersama ibunya di Nilai, Negeri Sembilan dari Perintah Kawalan Pergerakan (PKP) sehingga Perintah Kawalan Pergerakan Diperketat (PKPD) dikuatkuasakan. Hanya dua anak  tinggal bersamanya saat ini.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Masker dari Beras Pulut & Rose Bud Rahsia Cerahkan Kulit Muka. Nak Kulit gebu, Licin & Halus Cuba petua Ni!

Kalau perasan, orang Siam atau yang duduk disempadan Siam muka mereka cantik gebu dan semuanya comel-comel belaka. Semuanya cantik dan paling penting kulit licin dan gebu. Jerawat? Memang tak pernah ada.

Orang kata amalan mereka makan pulut sejak kecil dan inilah rahsianya. Ya, itu hakikatnya. Pulut Ayam yang jadi makanan popular mereka adalah menu ruji saban hari. Makan pulut macam makan nasi agaknya dan inilah rahsia kulit cantik mereka.
Jika tak mampu nak amalkan makan pulut setiap hari, apa kata kita amalkan petua buat masker daripada beras pulut yang dikongsikan Siti Zainab di facebooknya. Malah MamaAmoi juga dah cuba! Jom tengok apa bahan-bahannya.
Bahan² semua dah ada. So malam ni nak buat masker la.
Aritu BFF Geng Pipi Gebus Jah Khadijah resipi kulit flawless & gebu. Jomm tengok apa bahan²
.
Masker Putih Gebus
.
Bahan ²
Beras pulut – 4 sudu besar
Rose Bud – 2 sudu besar
Susu tepung – 1 sudu besar
Air mawar / Facemist Bunga Kampung Suzy Honey
.

Cara membuat:
Blend kering semua satu persatu. Blend sampai jadi halus.
Kite bancuh ketiga2 bahan tersebut. Bancuh ikut keperluan.
Pastu baru campurkan air mawar. Agak2 tahap kepekatan tu. Janji senang nak sapu.
Sapu pada seluruh wajah, boleh juga digunakan pada seluruh badan. Sekurang-kurangnya 30 minit.
Sebelum bilas dengan air bersih, basahkan masker dan lulur dahulu sebentar. Siap. 1st time buat pun dah rasa best kulit.
Tambah2 pakai masker berjemaah dengan adik boy + gurl Jen. Meriah tau…
.

Khasiat masker rose + beras pulut
Putih gebu
Glowingkan kulit
Awet muda
Hilangkan parut
Haluskan kulit
Rose bud mengandungi 2x Vit C berbanding buah oren .
Susu tepung pula bagi effect cerah dan melembab .
Lakukan rawatan 2/3 kali seminggu untuk hasil superb glow dan cerah gebu.
Untung² body pun boleh snow white giteww
#SHARE jika bermanfaat
#MamaAmoi
.
Kredit: Siti Zainab


Badan Terlalu Kurus Pun Risau Juga. Amal Minuman Sihat Ni Bagi Atasinya!

Orang perempuan kalau ditanya siapa nak kurus cara paling cepat,  memang semua nakkan.  Maklumlah bukan ke kurus tu nampak cantik?

Pun begitu,  jangan pelik ada juga perempuan yang rungsing dengan bentuk badannya yang terlalu kurus melidi.  Katanya kurang seksi di depan suami.

Jadi ini ada petuanya untuk sesiapa yang nak tambah berat badan dengan cara yang mudah dan sihat sebagaimana yang dikongsikan oleh Nur Anis Najme.  Jom semak!

Cara Mengemukkan Badan dengan BANANA MILK.

Sape yg nak gemukkan badan secara sihat boleh amalkan ni 2 kali sehari. Ni cara anis la..selain tu byk lagi petua utk gemukkan guna bahan dapur. Next time anis akan share.. K.

Bahan-bahan :
Banana Milk
Milo

Cara buat:

1. Campurkan dua bahan ni..

2. Dan amalkan 2 kali sehari.

Sape yg rasa kurus sgt tu boleh cuba ni, k. cikAnis dah amal, nampak sgt berisi. Kena tegur, terus stop hahaha.

Ekstra Tip:

Jika tidak menggemari rasa banana milk boleh juga digantikan dengan susu full cream.

Selamat mencuba.

sumber : Nur Anis Najme


Anak Lelaki Usia 9 ke 12 Tahun 12 Kena Tahu Hal Akil Baligh, Jangan Sampai Bau Badan Tak Tahu Nak Handle.

Apabila anak lelaki memasuki umur sembilan hingga 12 tahun adalah waktu untuk  mereka mengalami perubahan fizikal atau juga dikenali sebagai akil baligh.

Ketika ini badannya mula menampakkan perubahan termasuk bulu di dada mulai tumbuh, suara berubah menjadi garau dan sebagainya. Malah rangsangan seksual mulai berlaku dalam diri.

Ketika ini ibu ayah perlu mendidik anak mengenai kebersihan diri dan pendidikan seks kepada anak-anak.

Inilah yang dibimbangkan oleh penceramah motivasi yang menyenaraikan lebih 20 perkara yang ibu ayah memberi pendedahan kepada anak mereka.

“Jika Tuan Puan ada anak lelaki yang berusia 9 ke 12 tahun, mohon baca sampai habis perkongsian ini.”

1. Tolong sangat-sangat untuk jelaskan kepada mereka tentang akil baligh. Ilmu yang mereka pelajari di sekolah tak mencukupi sebagai bekalan menempuhi alam remaja.

2. Akil baligh dikupas dengan baik dalam subjek Pendidikan Islam/ KAFA. Namun, ada anak-anak kita yang tak dapat relate dengan realiti yang bakal berlaku kepada mereka.

3. Contoh yang pertama, mereka masih samar-samar memahami bagaimana proses akil baligh itu terjadi. Yang mereka faham, air mani akan keluar setelah berlakunya mimpi basah. Mimpi basah pula sering dinisbahkan sebagai mimpi yang menyeronokkan, malam pertama dan lain-lain.

4. Oleh yang demikian, ada kalangan remaja lelaki sekolah menengah mengaku tak mandi wajib bila keluarkan air mani sendiri dengan cara melakukan onani. Puncanya, beliau hanya ‘beriman’ perlu mandi wajib bila air mani keluar melalui mimpi basah sahaja.

5. Inilah masalah terbesar hari ini Tuan Puan. Ada dikalangan anak-anak kita ‘akil baligh’ sebelum akil baligh yang sebenar. Bukan sebab mimpi basah, tetapi mengeluarkan air maninya sendiri.

6. Setakat pengalaman saya bersama pelajar sekolah, adik-adik ini telah peroleh rangsangan seksual lebih awal melalui drama, filem, pembacaan sehinggalah terjebak dengan pornografi.

7. Istilah melancap, toceng, bukan lagi asing dalam kalangan anak-anak lelaki di sekolah rendah. Bagi mereka, perkataan itu melucukan hingga dijadikan bahan gurauan. Mereka tahu ada dikalangan rakan-rakannya yang sudah buat benda itu.

8. Kesian mereka, sungguh naif sekali! Sudahlah akil baligh seawal usia 9 tahun, menonton video lucah dan melakukan onani, bahkan tak tahu menahu itu yang dirinya telah akil baligh!

9. Hal bagaimana terjebak dengan video lucah dan onani saya telah sentuh sebelum ini. Pornografi sangat mudah diperolehi oleh mereka. Samada dari handphone yang Tuan Puan berikan atau menjadi mangsa sex grooming di media sosial atau rasa ingin tahu melalui pop up perempuan tak berpakaian yang berlegar di internet atau melalui kawan sekolah atau juga video lucah yang disimpan dalam handphone ayahnya sendiri.

10. Mak ayah, please ingatkan anak-anak akan hal ini. Anak-anak perlu tahu kesan dari menonton pornografi. Ia akan mendorong individu merangsang diri sendiri dengan melakukan onani. Mereka juga perlu tahu air mani itu anugerah yang Tuhan berikan kepada lelaki, penerus generasi ke generasi. Ia amanah dan tanggungjawab! Ajar mereka secara praktikal cara mandi wajib yang sebenar.

11. Mungkin ada lelaki di luar sana yang skeptikal dengan isu melancap ni. Bagi mereka biasalah budak lelaki buat onani. Eh! Come on! Yang saya cerita ni kes budak sekolah rendah seawal 7 8 tahun yang beronani. Bayangkan apa yang boleh berlaku kepada mereka 2 ke 3 tahun akan datang. Melakukan onani dan menonton pornografi berkait antara satu sama lain. Bermula dari ingin tahu, akhirnya ketagih. Akhirnya, anak-anak ini memahami seks dari sumber yang salah dan bakal merosakkan dirinya dan orang lain.

12. Baik, cukup hal berkaitan akil baligh dan mandi wajib. Sekarang, saya nak huraikan pula tentang perubahan fizikal dan emosi anak-anak.

13. Tuan Puan, perkara yang sering saya ingatkan kepada adik-adik di sekolah adalah tentang bau badan. Kadang-kadang ada pelajar yang dipulau oleh kawan-kawan dek bau ketiak yang busuk ya ampun.

14. Kita sebagai mak ayah tolonglah ingatkan pasal hal ini. Kata pada mereka, lepas akil baligh, bau badan muncul. Paling ketara, di ketiak. Maka, belilah deodarant untuk mereka gunakan.

15. Beli sahaja tak cukup, Tuan Puan kena tunjukkan pula cara nak guna dan berapa kali sehari nak kena sental ketiak tu. Seterusnya, kena pantau.

16. Untuk pengetahuan Tuan Puan, ramai budak lelaki di luar sana yang pandang ringan penggunaan deodarant. Mereka lebih selesa tepek bedak pada ketiak. Biasalah, budak lelaki, benda macam ni dia anggap tak penting, leceh dan menyusahkan.

17. Selain dari itu, Tuan Puan kena tekankan mengenai perubahan fizikal pada tubuh badan. Suara semakin garau, ketinggian, badan makin sasa, bulu tumbuh serta rasa tertarik kepada lain jantina.

18. Tuan Puan tahu tak ada pelajar di sekolah menengah yang payah gila nak cukur bulu ari-ari di bahagian zakar dan ketiaknya? Benda macam ni kita kena sebut dan ajar. Jangan anggap anak kita tahu semua benda. Atau jangan anggap anak kita akan tahu sendiri. Ini mindset yang salah!

19. Dalam Islam, bulu-bulu ini perlu dicukur atau digunting dalam tempoh masa 40 hari. Sebut pada anak, ini sunnah Nabi. Kalau sahabat non muslim ada baca post ni, lakukan juga hal yang sama. Ia ilmu universal. Dah panjang, cukurlah kan. Takkan nak biar panjang sampai boleh diletakkan pomade? Huhu

20. Sekarang, bab penampilan pula. Tuan Puan, ajarlah anak kita nampak menarik sikit bila berpakaian. Nak jaga penampilan, tak semestinya perlu pakai dan beli pakaian yang mahal. Cukuplah sekadar kemas dan bersesuaian dengan aktiviti yang anak kita lakukan. Jadi, tak adalah anak kita selekeh je sepanjang masa.

21. Paling penting adalah, Tuan Puan wajib ingatkan soal dosa dan pahala. Terangkan dengan jelas segala perbuatan mereka akan dikira sebagai amal soleh atau dosa. Kita dah mendidik mereka dengan baik, maka menjadi tanggungjawab mereka menghindar diri dari dari menjadi hamba Tuhan yang engkar dengan perintahNya.

22. Sebab itu Islam menyarankan mak ayah mengajar anak solat ketika umurnya 7 tahun dan rotan (niat mendidik dan bukan untuk mencederakan) ketika berusia 10 tahun. Cara paling mudah mendidik anak solat adalah melalui perbuatan kita sendiri. Hidupkanlah solat jemaah di rumah. Masa kecil, memang depa akan main-main atas badan kita, panjatlah, jadikan kudalah, tapi lama-lama mereka akan ok. Jangan lupa sekali sekala bawa ke masjid.

Sumber: Akhi Fairuz Al-Jengkawi

Keluarga Talk: Mengukir Bahagia Tidak Semestinya Harus Korban Diri


Nak Permukaan Lantai Berkilat Sampai Boleh Buat Cermin, Jangan Abaikan 3 Bahan Ajaib Ni. Simple Je, Rumah Pun Wangi!

Lantai melekit memang buat rasa tak selesa lebih-lebih lagi apabila selepas memasak. Ibu-ibu tak payah pening kepada dan  buang masa sebaliknya cuba kaedah yang dikongsikan ini. Pasti bantu ibu yang ingin memastikan rumah terjaga cantik malah sentiasa wangi.

Sebelum itu, mulakan dengan menyapu sampah terlebih dahulu hingga sampah dan habuk dibersihkan. Ikuti langkah mudah ini dengan hanya menggunakan tiga bahan sahaja.

Tips Lantai Rumah Sentiasa Berkilat.

Hanya guna tiga bahan ini. Caranya pun cukup mudah.  Air panas + cuka makan + downy dicampurkan sekali dan mulakan mengemop pada lantai. Hasilnya lantai lebih licin dan berkilat seperti baru menukar jubin. Kena cuba ni!

Memang berkilat & wangi satu rumah. Selamat mencuba!

Selain pastikan lantai bersih dan berkilat, ibu-ibu juga boleh cuba langkah ini untuk kediaman anda.

Pening perabot dan rumah cepat berhabuk walaupun dilap berkali-kali.

Bahan-Bahan:

Cara:

Mudah sahaja, ancuh kedua bahan ini hingga sebati kemudian lapkan pada semua perabot kesayangan anda. Cara ini buat perabot tidak mudah lekat habuk malah rumah juga berbau lebih harum.

Wangikan Rumah

Selain menggunakan penyegar udara bagi membolehkan udara keluar masuk, cubalah gunakan petua ini untuk pastikan rumah anda lebih wangi dan selesa berada di dalamnya.

Bahan-Bahan:

Cara:

Senang sahaja iaitu dengan mencampurkan kedua bahan ini dan semburkan pada seluruh rumah anda. Gabungan dua bahan ini memberi bau dan memperbaiki udara yang lebih bersih. Pastikan langsir dan kesemua perabot berfabrik disembur dengan padu. Baunya tahan lebih lama. Paling penting wangi!

Segarkan Bilik Air

Bahan-Bahan:

Cara:

Satukan kesemua bahan ini dan masukkan ke dalam penyembur. Semburkan ke seluruh bilik air setiap hari. Hasilnya bilik air rasa lebih segar dan harum.

Kredit : Najirul Airis Faris Iman, Ilham Deko


Nampak Macam Sama Tapi Berbeza. Jangan Salah Beli, Rupanya Durian Ada Dua Jenis. Wanita Ini Dah Terkena!

Ramai yang menggemari buah durian lantaran isinya yang manis dan lemak berkrim. Malah ada yang sanggup berhabis ratusan ringgit untuk membelinya walaupun pada harga yang mahal.

Namun, kini durian boleh didapati pada harga yang murah setelah kebanyakan pemborong atau pekebun durian tidak memasarkan durian secara meluas sebaliknya terhad di kawasan tempatan.

Ekoran itu berlaku lambahan durian sehingga harga mendadak turun. Sudah pastinya ia rahmat buat penggemar durian.

Namun siapa sangka dalam seronok membeli durian, rupanya ada yang tersalah beli durian. Sangka durian biasa yang enak dan berkrim rupanya sebaliknya. Tiada bau dan rasa durian! Rupanya itu adalah durian hutan atau durian daun!

Nampak sama tapi tak rasa durian

Saya beli durian. Duri dia panjang-panjang isi memang kuning selera nampak. Tapi tak ada bau durian. Rasa pun tak rasa durian. Lain macam rasa dia. Boleh tahu tak durian apa ni?

Rupanya ini durian hutan/ durian daun/ durian pasai

Jadi lepas ni hati-hati beli durian ye!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Dik Nasi Bujang Ada Ke.” Sayu Permintaan Sebuah Keluarga, Peniaga Ini Bagi ‘Extra’ Lauk, Undang Sebak.

Sayu melihat sebuah keluarga meminta ‘order’ nasi bujang, seorang peniaga tak kisah untuk memberi tambahan lauk kepada keluarga berkenaan.

Sebenarnya nasi bujang ialah masakan di mana nasi putih dimakan bersama telur goreng dan sup kosong. Harga untuk menu begini biasanya kurang amat murah berbanding jika mengambil lauk lain.

Nasi Bujang

Dia yang tidak sampai hati melihat sepasagan suami isteri dan tiga orang anak berkongsi dua pinggan nasi.

Katanya lagi, hidangan berkenaan tinggi pada pertengahan bulan bagi mereka bekeluarga dan yang masih bujang.

“Dik, nasi bujang ada ke?”
Tanya seorang pelanggan, wanita dlm lingkungan 40-an..saya melihat beliau datang bersama suami dan 3 orang anak, kecil2 lagi.

Hidangan ni paling jadi permintaan di tengah-tengah bulan. Tak kira yang masih bujang atau yang dah berkeluarga.

Kita letak juga daging atau isi ayam di dalam kuah sup tu..telur dadar tu pun kita besarkan sedikit melebihi kuantiti nasi.

Tak sampai hati tengok si ayah dan si ibu berkongsi 2 pinggan nasi ni dengan anak-anak.

Kita faham sangat sebab kita dulu pun datang dari keluarga yang susah..
Moga jadi pedoman..

Dengan ini, moral daripada perkongsian ini, jika kita rasa hidup kita susah, ada orang yang lagi susah dari kita, sentiasalah belajar bersyukur

Keluarga Talk: Mengukir Bahagia Tidak Semestinya Harus Korban Diri